30. zk., 2015eko otsailaren 13a, ostirala\nPDF (257 KB - 13 orri.)\n6/2015 DEKRETUA, urtarrilaren 27koa, hotel-establezimenduen antolaketa ezartzen duen Dekretua bigarren aldiz eta Euskal Autonomia Erkidegoko turismo-enpresen Erregistroaren antolamendua eta funtzionamendua arautzeko Dekretua hirugarrenez aldatzen dituena.\nHotel-establezimenduen antolaketa ezartzen duen maiatzaren 29ko 102/2001 Dekretua egon da orain arte indarrean. Dekretu horren arabera, hotel-establezimenduen sailkapena egitura arkitektonikoaren eta hainbat betekizun teknikoen arabera egiten da, bezeroari ematen zaion zerbitzuaren kalitateari garrantzi txikiagoa emanez, nahiz eta bidaiariek gauza horiek asko baloratzen dituzten.\nMaiatzaren 29ko 102/2001 Dekretua apirilaren 16ko 201/2013 Dekretuaren bidez aldatu zen lehen aldiz, eta, aldaketa horren bidez, Turismoa antolatzeko martxoaren 16ko 6/1994 Legean jasotzen den erantzukizunpeko adierazpenaren araubidea ezarri zen; horrez gain, beste aldaketa zehatz batzuk ere egin ziren, erantzukizun zibileko aseguruaren, dispentsa-araudiaren eta erreserben gaineko araudiaren inguruan, nagusiki. Arau honen bidez, bigarren aldaketa bat egiten da, zeinek eragiten baitie batik bat dispentsen araudiari eta kategoria eta taldea aldatzeari.\nTurismoa antolatzen duen martxoaren 16ko 6/1994 Legearen 28 ter artikuluak dispentsa-araubidea ezartzen du turismo-ostatuetarako; hain zuzen ere, haren 3. paragrafoan jasota dago beste faktore konpentsatzaile batzuk aintzat hartuta orekatuko direla dispentsak, esaterako, dagokien taldea eta kategoriaren arabera dagozkien zerbitzuez gain, zerbitzu osagarriak edo baldintza gehigarriak eskaintzea. Sektoreko Legea garatzeko, eskatutako baldintzak betetzerakoan izandako gabeziak konpentsatzen dituzten faktoreak zehazten dira Dekretu honetan. 13. artikuluari egiten zaion aldaketaren bidez, 3. eranskina eransten zaio maiatzaren 29ko 102/2001 Dekretuari. Eranskin horrek faktore konpentsatzaileen zerrenda jasotzen du, establezimenduak izan nahi duen kategoriaren arabera izan behar dituen zerbitzu osagarrien gutxieneko portzentaje bat ezarriz, betiere 6/1994 Legearen 16.2 artikuluan ezarritakoaren arabera; neurri hori bideratuta dago zerbitzuen eskaintza osagarriak garatzera eta kalitatezko eskaintza handitzera.\nDispentsen mugak ere zehazten dira, 2. eranskinean hain zuzen ere; hau da, dispentsa-baldintzak zehazten dira establezimendu guztientzat oro har, eta, zehazki, 40 plaza edo gutxiago dituzten hotelentzako.\nEra berean, zehazki jasotzen da dispentsa zuzena egingo dela zonako arkitektura tradizionalari jarraituz egiaztatutako balio arkitektoniko apartekoa duten eraikinetan eta eraikin birgaituetan jarritako establezimenduetan. Establezimendu horietarako dispentsa zehazten da, baina, hotel-establezimenduari faktore konpentsatzaile batzuk betetzea eskatzen zaio, betiere duen kategoriaren araberako baremo bat ezarrita. Irizpide hori bera erabiltzen da jakineko kalitate-maila bat izatearen ziurtagiriak aurkezten dituzten establezimenduei dispentsa emateko, betiere faktore konpentsatzaile batzuk bete ondoren, duen kategoriaren araberako baremo zehatz baten bidez. Bi kasuetan ere, turismo-eskaintzaren kalitatea hobetzea da helburu.\nEra berean, martxoaren 16ko 6/1994 Legearen 8. artikuluaren 5. paragrafoan ezarritakoa garatzeko, berariaz arautzen da, duen garrantzia ikusita, adierazitako baldintzak aldatzen diren kasuetan jarraitu behar den prozedura, baldin eta horrek kategoria eta taldea aldatzea badakar.\nDekretu honek bigarren mailako beste aldaketa batzuk ere jasotzen ditu, esaterako tituluen eta kapituluen izendapenetan eta bezeroaren eta Turismo Administrazioaren aurrean enpresaren kudeaketaren erantzukizuna beregain hartuko duen pertsona bat izendatzean; era berean, sailkapenari eusteko klausula bat ezartzen da, betiere establezimenduaren kategoriaren baldintzak betetzen diren heinean.\nEuskal Autonomia Erkidegoko Turismo arloko Enpresen Erregistroaren antolamendua eta funtzionamendua arautzen dituen irailaren 2ko 199/2003 Dekretua bi aldiz aldatu da: lehenengoan, Erregistroaren osaera eta edukia aldatzeko (6. artikulua), eta, bigarrenean, apirilaren 23ko 7/2012 Legeak Turismoa antolatzeko martxoaren 16ko 6/1994 Legean egindako aldaketara egokitzeko. Dekretu honek, xedapen gehigarri baten bidez, beste aldaketa bat sartzen du, turismo-enpresa guztiei eragiten diena, ez hotel-establezimenduei soilik. Turismo-enpresek establezimenduaren publizitatea egiten dutenean euren identifikazio-zenbakia jartzea da aldaketa horren helburua; horrela, batetik, bezeroari gardentasuna eta segurtasuna bermatzen zaio erabiltzen dituen zerbitzuetan, eta, bestetik, eskaintzen diren zerbitzu guztien informazio zehatza, objektiboa eta osoa izateko eskubidea bermatzen da.\n6/1994 Legearen xedeak eta helburuak ziurtatzeko hartzen dira neurriok, besteak beste, turismo-eskaintzaren kalitatea hobetzeko, zerbitzu osagarrien eskaintza garatzeko eta turismo-bezeroari babesa emateko.\nHorrenbestez, Euskadiko Aholku Batzorde Juridikoarekin bat etorriz, Ekonomiaren Garapen eta Lehiakortasuneko sailburuak proposatuta eta Jaurlaritzaren Kontseiluak 2015eko urtarrilaren 27an egindako bileran gaia eztabaidatu eta onartu ondoren, honako hau\nLehenengo artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuaren II kapituluaren izena aldatzea, zein honela idatzita geratzen baita: «Prozedura eta jarduera gauzatzea».\nBigarren artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuaren 13. artikuluari beste idazketa bat ematen zaio, eta honela idatzita geratzen da:\n«13. artikulua.– Dispentsa.\n1.– Turismo-arloko eskumena esleituta duen sailak, dauden zirkunstantzia guztiak aztertuta eta aurretiko txosten teknikoa egin ostean, establezimenduaren titularrak hala eskatuta, eta salbuespen gisa, dispentsa eman ahal izango dio establezimendu jakin bati, arrazoituta, Dekretu honen III. kapituluan ezarritako gutxieneko betekizun edo baldintzen bati edo batzuei dagokienez, salbu eta ez-betetze horrek emandako zerbitzuen kalitatea nabarmen murriztea eragiten badu, edo horren ondorioz nahasketa sor badaiteke establezimenduaren sailkapenaren inguruan.\n2.– Arkitektura-balio berezi egiaztatua duten eraikinetan, hirigune historikoetako eraikin birgaituetan edo eskualdeko edo inguruko arkitektura tradizionalari jarraitzen dioten eraikin birgaituetan kokatutako establezimenduen egoerak hartuko dira kontuan ez-betetzeen dispentsa emateko, aginduzko neurriei lotutakoak bereziki, baldin eta egiaztatzen bada muga arkitektonikoak, urbanistikoak edota sektoreko araudiaren ondorioz sortutakoak direla. Era berean, nazioarteko ospe aitortua eta kalitate egiaztatua duten hotel-kate edo -sare batera elkartutako establezimenduak egindako ez-betetzeen dispentsa eman ahalko da, baldin eta hotel-katearen aldetik berrikusteak, kontrolak eta aldian aldiko ikuskapenak izaten badituzte beren kategoriari eta zerbitzuei dagokienez, horietan maila handiko onarpena lortu eta lorpen hori Turismo Administrazioaren aurrean egiaztatzen badute.\n3.– Aurreko paragrafoan aipatu ez diren gainerako establezimenduetan, gutxieneko baldintza edo betekizunen bat ez betetzearen dispentsa ere eman ahalko da, 2. eranskinean ezarritakoaren arabera.\n4.– Aurreko bi paragrafoetan aipatutako ez-betetzeetatik sortutako gabeziak ondoren zehazten den baremoaren arabera konpentsatuko dira, betiere kategoria aintzat hartuta, 3. eranskinean xehetasunez jasotzen diren zerbitzu edo faktoreekin, eta, horiek dagokien kategorian eskatzen diren zerbitzuen aldean hobeak izan beharko dute.\nKategoria:\tgutxieneko portzentajea\n1 izar:\t% 10\n2 izar:\t% 20\n3 izar:\t% 40\n4 izar:\t% 60\n5 izar:\t% 90\n3. eranskinean jasotzen diren faktore guztiei buruzkoak dira portzentajeak.\n5.– Hala ere, dispentsa-neurria eraikinaren segurtasunari eragin diezaioketen instalazioen, zerbitzuen edo elementuen gainekoa denean, beraren segurtasuna bermatuko duten beste irtenbide alternatibo batzuk hartu beharko dira, eta manuz onirizpen teknikoan, ikusketan eta proiektuaren txostenean esku hartzen duten entitateek hala jasoaraziko dute, baldin eta proiektuaren berezitasunak direla-eta hori egin beharra teknikoki eta agiriei dagokienez justifikatua dagoela uste badute. Turismo Administrazioari bidaltzen zaion dokumentazioan, berariaz adieraziko da establezimenduak indarrean dagoen araudiaren araberako segurtasun-baldintzak eta suteen aurkako babes-neurriak betetzen dituela.\n6.– Turismo-arloan eskumena duen organoaren dispentsa eskatu beharko da, eta lortu, turismo-ostatuaren jarduera gauzatzen dela adierazten duen erantzukizunpeko adierazpena aurkeztu aurretik, betiere arau honen hirugarren xedapen gehigarrian ezarritako lekuetan eskuragarri dagoen eredu ofizialari jarraikiz. Dispentsa hori justifikatuko duten dokumentuak erantsi beharko zaizkio dispentsa-eskabideari.\n7.– Eskabidean, zehaztu beharko da zer betekizun dela-eta eskatzen den dispentsa, eta baita dispentsa eskatzeko arrazoiak eta ez-betetzea balioestea ahalbidetzen duten instalazioei, zerbitzuei eta egiten diren hobekuntzei buruzko informazioa ere.\n8.– Turismo-arloan eskumena duen organoak hiru hilabeteko epean ebatzi eta jakinarazi beharko du dispentsari buruzko ebazpena.\n9.– Horretarako ezarritako epean turismo-arloan eskumena duen organoak ez badu esanbidezko ebazpena jakinarazten, interesdunek ulertu behar dute beren dispentsa-eskaerak administrazio-isiltasunaren bidez baietsi direla.\n10.– Dispentsa emateak faktore konpentsatzaileak mantentzea ekarriko du, eta, orokorrean, dispentsa emateko aintzat hartutako baldintzak mantentzea; baldintza horiek aldatu behar badira, berriro eskatu beharko da dispentsa.»\nHirugarren artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuaren 15. artikuluaren 1. paragrafoa aldatu da, eta honela idatzita geratzen da:\n«1.– 9.1.f) artikuluan ezarritakoaren arabera, establezimenduaren titularrak pertsona bat izendatuko du, bere legezko ordezkariaz gain, enpresaren kudeaketa beregain har dezan bezeroen eta turismo-alorrean eskumena duen sailaren aurrean; pertsona bakarra izan daiteke bi ardura horiek beregain hartuko dituena.»\nLaugarren artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuari V bis kapitulua gehituko zaio. Hona hemen kapitulu berri horren testua:\n«V bis kapitulua.\nKATEGORIA ALDATZEA ETA TALDEA ALDATZEA\n41. artikulua.– Goragoko kategoria batera aldatzea.\n1.– Goragoko kategoriara aldatzea nahi duten hotel-establezimenduek igo nahi duteneko kategoriarako ezarritako baldintzak bete beharko dituzte, Dekretu honen 12.1 artikuluan aipatzen diren funtsezko aldaketak eginda. Aldaketa horiek egin eta gero, dagokion kategoriarako ezarritako baldintzak betetzen dituztela adierazten duen erantzukizunpeko adierazpena aurkeztu beharko dute Turismo Administrazioaren aurrean.\n2.– 1. paragrafoan ezarritakoa gorabehera, 13. artikuluko 2. paragrafoan aipatzen diren hotel-establezimenduek dagokien kategoria baino goragoko kategorian sailkatzeko eskatzen diren baldintza baten edo batzuen dispentsa eskatu ahal dute, idatziz eta talde bakoitzaren barnean, artikulu honetan ezartzen den ohiz kanpoko dispentsa-sistemaren arabera. Kasu horretan, erantzukizunpeko adierazpena aurkeztu aurretik, dispentsa-eskaria aurkeztu beharko dute. Kategoriaz aldatzeko dispentsa-eskabideari adierazpen bat erantsiko zaio, non adieraziko diren establezimenduak betetzen ez dituen baldintzak eta hori konpentsatzeko ematen edo emango dituen zerbitzuak, betiere aintzat hartuta 13. artikuluaren 2. paragrafoan ezarritako baremoa; adierazpen horretan esandakoa egiaztatzen duten agiriak erantsi ahalko zaizkio adierazpenari.\n3.– Artikulu honetan ezartzen den dispentsa behin bakarrik eman ahalko zaio establezimendu bati eta beharrezkoa izango da hotel-establezimendu horrek dagokion eraikina eta instalazioak kontserbazio- eta funtzionamendu- egoera onenean izatea.\n4.– Dispentsa-eskabidea jaso ondoren, 13. artikuluko 6., 7., 8. eta 9. paragrafoetan aurreikusitako baldintzetan eta ondorioekin jardungo da.\n42. artikulua.– Taldez aldatzea: 2. taldetik (ostatu) 1. taldera (hotel).\n1.– Hotelen taldera aldatu nahi duten ostatuek 1. taldeari ezarritako baldintzak bete beharko dituzte, osotasunean hartuta, hau da, ostatuak bere sarrera, igogailu eta eskailerak izan beharko ditu, eta nahi duten hotel-taldeko kategoriara aldatzeko ezarritako gutxieneko baldintzak bete.\n2.– Sartu nahi duten 1. taldeko kategoria ez da izango ostatu-taldean duten kategoria baino goragokoa.\n3.– Artikulu honetako 1. paragrafoan ezarritakoa betetzen duten ostatuek erantzukizunpeko adierazpen bat aurkeztuko dute, non zehazten den zein taldetan eta kategoriatan sartu nahi duten.\n4.– Artikulu honetan zehazten den talde-aldaketa egitea nahi duten hotel-establezimenduek beren eraikina eta instalazioak kontserbazio- eta funtzionamendu-egoera onenean izan beharko dituzte.\nBosgarren artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuaren 41. artikulua 43. artikulua izatera pasatzen da.\nSeigarren artikulua.– Hotel-establezimenduen antolamendua ezartzen duen maiatzaren 29ko 102/2001 Dekretuan 2. eranskina eta 3. eranskina sartzen dira. Eranskin horiek Dekretu honen eranskinean jasota daude.\nEuskal Autonomia Erkidegoko Turismo arloko Enpresen Erregistroaren antolamendua eta funtzionamendua arautzen dituen irailaren 2ko 199/2003 Dekretuan 5 bis artikulua sartzen da, zeinaren testua honako hau baita:\n«5 bis artikulua.– Identifikazio-zenbakia jartzeko betebeharra.\nEskaintzen dituzten zerbitzuen publizitateari dagokionez enpresek eta turismo-establezimenduek dituzten gainerako betebeharren osagarri modura, Euskal Autonomia Erkidegoko Turismo arloko Enpresen Erregistroan duten identifikazio-zenbakia jarri beharko dute beren negozioa iragartzeko erabiltzen duten publizitate-mota guztietan, egiten duten faktura edo dokumentuetan, leku-erreserba egiteko ezartzen duten edozein bitarteko, sistema, bide edo formula erabiltzen dutela ere».\nDekretu hau indarrean sartzean ebatzi gabe dauden dispentsa-eskabideak eskaera egitean indarrean dauden xedapenetan ezarritakoaren arabera izapidetu eta ebatziko dira.\nXedapen gehigarrian ezarritakoa Dekretu hau argitaratu eta hilabetera jarriko da indarrean.\nTurismo-arloan eskumena duen saileko titularrari baimena ematen zaio honako Dekretu hau garatzeko eta betearazteko eman behar diren xedapen guztiak eman ditzan.\nVitoria-Gasteizen, 2015eko urtarrilaren 27an.\nERANSKINA, URTARRILAREN 27KO 6/2015 DEKRETUARENA.\n13.3.– ARTIKULUAN AIPATZEN DIREN ESTABLEZIMENDUEI DISPENTSA EMAN AHAL IZATEKO BALDINTZAK.\n1.– Establezimendu guztientzat:\n● Eskaileraren zabalera: gehienez ere % 10 (*) txikiagoa.\n● Korridorearen zabalera: gehienez ere % 10 (*) txikiagoa.\n● Aretoen eta jangelen azalera: oro har, behar den azalera baino gehienez ere % 5 txikiagoa.\n● Banako gelak izatea.\n● Gelen azalera: oro har, behar den azalera baino gehienez ere % 5 txikiagoa.\n● Bainugelen azalera: oro har, gela bikoitzetan gehienez ere % 15 txikiagoa, eta banako geletan gehienez ere % 10 txikiagoa.\n● Txapitularik ez duten gelen altuera: gehienez ere % 4 txikiagoa.\n● Aireztapen-zuloaren azalera: oro har, gehienez ere % 20 txikiagoa.\n(*) irteera eta korridoreen zabalera txikitu ahalko da, hori egiteak indarrean dagoen araudiaren arabera ez badio eragiten ebakuazio-irteeren zabalera kalkulatzeko.\n2.– 40 plaza edo hori baino gutxiago dituzten hotelentzako:\n● Zerbitzuko sarrera.\n● Zerbitzuko eskailera.\n● Langileentzako instalazioak, sexuaren arabera bereiziak. Dena dela, gutxienez aldagela bat izan beharko du, eta zaindu beharko da bi sexuek banaka erabili dezaten».\nZERBITZU EDO FAKTORE KONPENTSATZAILEEN ZERRENDA\nOharra: A taldea. Azpiegiturekin zerikusia duten faktoreak dira.\nB taldea. Zerbitzuekin zerikusia duten faktoreak dira.\n1.– Erdigunean kokatua.\n2.– Toki lasai batean kokatua, eragozpen akustikoetatik urrun (ibili handiko errepidea, trenbidea, aireportua, lantegiak, eta abar).\n3.– Edertasun naturala duen ingurune batean kokatua (naturatik oso hurbil) edo toki pribilegiatu batean: itsasertzean, mendian, basoan eta abar.\n1.– Hotel-jarduera eraikin independente batean gauzatzen da.\n2.– Harrera-lekua eremu bereizi edo funtzionalki independente batean kokatua dago.\n3.– telebista-areto lasaia, eragozpen akustikorik gabea.\n4.– Interneteko wifia doan, eremu komunetan.\n5.– Irakurgela, idazketa-gela edota liburutegi erosoa, zaratarik gabea eta tenperatura egokia duena.\n6.– Hitzaldi-aretoa edo taldean lan egiteko gela, azpiegitura egokia duena (pantaila, kanoi, interneteko konexioa etab.).\n7.– Establezimenduan, seinaleztapen pertsonalizatua, zaindua, argia eta ikuserraza.\n9.– Web orriaren sarrerako orria erreala eta eguneratua, eleanitza, gelak erreserbatzeko online sistema, kokapen-mapa eta bezeroak sartzeko eta iruzkinak online egiteko aukera.\n10.– Gela artean eta establezimenduko beste gelekiko soinugabetze hobe ezina (jatetxean, tabernan, bilera-gelan, telebista-aretoan, sukaldean eta abar).\n11.– Jatetxea eta taberna-kafetegia bereiziak.\n12.– Kalitatearen kudeaketaren ziurtagiria, ISO arauen araberakoa.\n13.– Jolasgunea kanpoan.\n14.– Lorategiak eta parkeak eremu komunetan, txukunak, ongi apainduak eta kontserbazio-egoera onean, eta eskaileretatik eta bideetatik iristeko moduan.\n15.– Terraza egokitua, urte osoan erabili ahal izateko moduan.\n17.– Establezimenduan aparkalekua.\n18.– Autobusek aparkatzeko lekua duen aparkalekua.\n19.– Aparkalekura iristeko igogailua.\n20.– Establezimenduan igerileku klimatizatua.\n21.– Establezimenduan bezeroek erabiltzeko igerilekua.\n22.– Jacuzzia establezimenduan.\n23.– Sauna establezimenduan.\n24.– Masaje-gelak eta horiei dagokien zerbitzua.\n25.– Spa, talasoterapia edo bainuetxea establezimenduan.\n26.– Gimnasioa establezimenduan.\n27.– Jolas-aretoa, jolasak dituena bezeroen eskura.\n28.– Kanpoko eremu guztietako argiztapena.\n29.– Kanpoko eremuak ondo hornituak, atsedena hartzeko eta erlaxatzen laguntzeko.\n30.– Energia optimizatzea (energia berriztagarrien erabilpena –eguzki-panelak–).\n31.– Energia aurrezteko Led bonbillak, kontsumo txikikoak.\n32.– Mugigarritasun urritua duten pertsonentzako gela irisgarriak eta egokituak.\n33.– Lore naturalak erabiltzea elementu apaingarri modura, baita usainak eta perfumeak ere.\n34.– Zona bateratuak girotzea.\n35.– Orientazio bisuala, entzunezkoa eta ukimenezkoa eremu bateratuetan.\n36.– Irisgarritasun-zigilu berdea, Euskadiko turismo-irisgarritasunarena.\n37.– Harrera-lekuko langileak izatea, 24 orduko zerbitzua emateko.\n38.– Eguneko egunkariak, nazioarteko prentsa eta gaurkotasun-aldizkariak.\n39.– Garbitegi- (ostatuetan, soilik), plantxa- eta tindategi-zerbitzua establezimenduan, edo zerbitzu hitzartuak.\n42.– Harrera-lekuan eta tabernan eta jatetxean langile eleaniztunak.\n43.– Sarrera-salmenta edo sarrerak saltzeko zerbitzua harrera-lekuan.\n44.– Autoak alokatzeko zerbitzua.\n45.– Tokiko eta eskualdeko informazio turistikoa emateko zerbitzua, txangoei, esperientziei, baliabide turistikoei eta mendi-ibilaldiak egiteko zirkuituei buruzko informazio-zerbitzua, bezeroei aholkuak emateko horien zailtasunaren, iraupenaren, eraman beharreko jantzien eta abarren inguruan.\n46.– Bizikletak alokatzeko zerbitzua.\n47.– Informazio-zerbitzua, eta turismo-gidariekin, mendi-gidariekin eta turismo-zerbitzuak emateko enpresekin harremanak.\n48.– Meteorologiaren eta garraio publikoaren inguruko informazio-zerbitzua.\n49.– Kexak kudeatzeko sistema (onarpena, ebaluazioa eta erantzuna).\n50.– Bezeroak ebaluatzeko sistema (zerbitzuen kalitatearen gainean, ahuldadeen analisian eta hobekuntzak egitearen inguruan bezeroek emandako iritziak jasotzeko eta informazioa ebaluatzeko zerbitzu aktiboa).\n51.– Bezeroak iristen direnean euren geletara laguntzea.\n52.– Telefonoa, fotokopiagailuak, ordenagailua eta inprimagailua izatea bezeroen eskura, establezimenduaren kortesiaz.\n53.– Kreditu- zein zordunketa-txartel bidezko ordainketa.\n54.– Bezeroei hoteleko jabearen edo haren ordezkariaren arreta pertsonalizatua ematea, iristen direnetik hotela uzten duten unera arte.\n55.– Establezimenduan garbiketa ezin hobea izatea.\n56.– Hondakin organikoak bertan tratatzea.\n57.– Establezimenduak garraio-zerbitzu propioa –transferra– izatea.\n59.– Zeinu-bidezko hizkuntza menderatzen duen pertsonaren bat izatea establezimenduan.\n60.– Bezero-motak aintzat hartuta, honako espezialitate hauen araberako eskaintza izatea: ongizatea, osasuna, lasaitasuna eta natura, gastronomia, enologia, kirol-praktikak (surf, txirrindularitza, mendizaletasuna, mendiko ibilaldiak eta abar); kultura, familian egotea, mintegiak, eta abar.\n1.– Ostatu-eremua, bera, ondo isolatuta dago: gelen arteko tabikeak, ate isofonikoak edo zarata gutxitzen dutenak, eta moketa igarotze-eremuetan.\n2.– Kanalizazioen, igogailuen eta eskaileren, baita kanpoko beste zarata batzuen intsonorizazioa ere (leiho bikoitzak edo derrigorrez kristala jarri beharra).\n3.– Ezteiak, banketeak eta hainbat ospakizun direla-eta sortutako eragozpen akustikoen kontrola.\n1.– Wifi doan.\n2.– 32 hazbete baino gehiagoko pantaila lauko telebista digitala.\n3.– Interneteko sarbidea (ostatu-taldean).\n1.– Kutxa gotorra gela guztietan.\n2.– Banako klimatizazioa gelan.\n3.– Ohetik kontrola daitekeen argiztapena.\n5.– Gaur egungo koltxoiak, atsedena errazten dutenak, 18 cm-koak.\n6.– Laneko mahaia eta aulkia, eta zuzeneko argia.\n7.– Gorputz osoko ispilua.\n8.– Gutxienez bi burko bezeroko gela bakoitzean (4 burko gela bikoitzetan).\n9.– Arropa lisatzekoa gelan.\n10.– Koltxoi-babesgarri higienikoak (garbigarria, transpiragarria, kotoizkoa edo sintetikoa, akaroen aurkakoa, behealdetik irekia).\n11.– Koltxoien garbiketa berezia, bi urtetik behin (prozedura-ziurtagiria).\n1.– Dutxa eta bainuontzia bereizita dituen bainugela.\n2.– Manpara bainuontzian zein dutxan.\n3.– Eskuoihalak eskegitzeko beroa.\n4.– Gelako bainugelan, hidromasajeko zutabea dutxan edo hidromasajeko bainuontzia, kontrol akustikoa duena.\n5.– Handiagotze-ispilua, malgua.\n6.– Lurrunaren aurkako sistema duen ispilua.\n7.– Ile-lehorgailua, gutxienez 1.800 w.–ko potentzia duena.\n8.– Ongietorria emateko produktuak: eskuetarako eta dutxarako xaboia.\n9.– Ongietorria emateko produktuak: hortzetako eskuila, hortzetako pasta, musuzapiak, bizarra kentzeko tresnak, higiene intimoko produktuak, joste-kaxa, manikura-kaxa, oinetakoak garbitzeko esponja.\n10.– Bainu-txabusina eta zapatilak.\n11.– Zoru ez labaingarria dutxatan eta bainuontzietan.\n13.– Felpa gutxienez 400 gramokoa.\nBeste zerbitzu batzuk.\n1.– Entxufe-multzoa gailuak kargatzeko.\n2.– Egongeladun gela bikoitzak izatea.\n3.– Familientzako gela komunikatuak izatea.\n4.– Idazteko tresnak eta ohar-bloka.\n5.– Gidaliburuak, mapak, arte eta turismoari buruzko aldizkariak, eta informazio orokorra.\n6.– Usain gozoa izatea gelan.\n7.– Tea, kafea eta abar eskaintzea, establezimenduaren kortesiaz.\nJANTOKI-ZERBITZUA: jatetxea, baldin eta zerbitzurik badu.\n1.– Erosoa, neurrizko hondo-musika eta argiztapen egokia dituena.\n2.– Mahaiak ondo jartzeak mahaikideen intimitatea babesten du.\n4.– Zarata aztoratzailerik gabea.\n5.– Jantoki-zerbitzua, bazkaltzeko zein afaltzeko gutxienez 2,5 orduko ordutegia dituena.\n6.– Astean 7 egunetan irekita dagoen jantokia.\n7.– Gutxienez 50 lagunentzako banketea prestatzeko aukera.\n8.– Jatekoa gelara eramateko eskaintza, 22:00ak arte (room service).\n9.– Jatekoa gelara eramateko eskaintza, 24 ordutan (room service).\n10.– Afari hotza, berandu heltzen direnentzako.\n11.– Hiru plater aukeran eskaintzen dituen menua, edo karta, edo buffeta.\n12.– Sukaldaritza dietetikoa (dietista edo nutrizionista).\n13.– Sasoiko karta.\n14.– Herrialdeko sukaldaritza (gehienez zonaldeko, eskualdeko edo lurraldeko sukaldaritza-espezialitateez osaturiko karta; erabilitako produktuak, gehienak, ingurukoak dira).\n15.– Menu bereziak (zeliakoentzat, haurrentzat, begetarianoentzat, sodio gutxi dutenak, dieta bigunak, eta abar).\n16.– Kirola egiten dutenen beharretara egokitutako janaria.\n17.– Janari-saskia prestatzea, aurreko egunean eskatzen bada (pic-nic).\n18.– Arreta pertsonalizatua eta profesionala ematea bezeroei, euren beharretara egokitua.\n19.– Jatetxearen karta bisualki egokitua eta braillean.\n20.– Langileak uniformedunak.\n21.– Afarian, mahaiak lora naturalez eta kandelaz apainduta.\nTABERNA ETA KAFETEGIA (Zerbitzurik baldin badago).\n1.– Zarata aztoratzailerik gabea.\n2.– Edariak gelara eramateko eskaintza 16 ordutan (room service).\n3.– Edariak gelara eramateko eskaintza 24 ordutan (room service).\n4.– Plater eta plater konbinatuen karta, baita ardoena eta edariena ere.\n5.– Arreta pertsonalizatua, profesionala, arretatsua eta bezeroen beharretara egokitua.\n6.– Mokadu-zerbitzua (sandwichak, ogitartekoak) edo plater errazak gelara eramateko zerbitzua (room service).\n7.– Kafetegiaren karta bisualki egokitua eta baita braillean ere.\nGOSARIAK (Zerbitzurik baldin badu).\n1.– Mahaiak ondo jartzeak mahaikideen intimitatea babesten du.\n2.– Gutxienez 3 orduko zerbitzua eguneroko gosaria emateko, astean zehar goizeko 07:00etan hasita.\n3.– Pertsona goiztiarrentzat gosaria goizeko 05:00etatik 07:00etara, aurretik eskatzen bada.\n4.– Gosaria geletara eramateko zerbitzua (room service).\n5.– Bereziki energia emateko pentsatutako gosaria (zerealak, arrautzak, gazta, eta abar).\n6.– Arreta pertsonalizatua, profesionala, arretatsua eta bezeroen beharretara egokitua.\n7.– Produktuen kalitatea lehenetsiko duten gosariak, eusko label eta hurbileko produktuak.\n8.– Dieta bereziak, tolerantziarik eza, pertsona zeliako eta abarren beharrak aintzat hartuta prestatutako gosariak.\n9.– Janari beroak gosarietan.\n10.– Honako hauek dituen gosaria: une horretan bertan egindako zuku naturalak, gutxienez 3 aukera; 3 ogi-aukera; 3 esne-aukera; 3 zereal-aukera; urdaitegiko 5 produktu-aukera; 5 gazta-aukera; 5 fruta-aukera; 4 opil-aukera; 5 te-aukera; egindako txokolatea».


Donemiliagak salatu egin du Eusko Jaurlaritzak udalei ingurumen-proiektuak “atzeko atetik” inposatzeko duen asmoa\nIngurumen Administrazioari buruzko Legearen artikuluetan sartu nahi diren aldaketen aurkako mozio bat onartu du; ekimen horren bidez, Eusko Jaurlaritzak edozein azpiegitura Goi Mailako Interes Publikoko Proiektu deklaratu ahal izango du, udal-araudiaren gainetik.\nDonemiliagako Udalak salatu egin du Eusko Jaurlaritzak udalei ingurumen proiektuak “atzeko atetik” inposatzeko duen asmoa. Gaur onartu duen mozio baten bidez izan da. Bertan, Donemiliagak adierazten du “Lurralde Antolamenduari buruzko Legeak Interes Publiko Goreneko Proiektuen figura jasotzearen aurka dagoela, eta baita ere, gure udalen toki-autonomiarentzat kaltegarria den eta gure toki-demokrazia urratzen duen beste edozein tresnaren aurka dagoela”\nIngurumen Administrazioari buruzko Legea izapidetzen ari da justu orain Eusko Legebiltzarrean eta EAJk zuzenketa bat erregistratu du, ustez ingurumena hobetu dezakeen edozein azpiegitura “Interes Publiko Goreneko Proiektu” deklaratzeko, hala nola, energia berriztagarrien proiektuak, zabortegiak, araztegiak, gasa ustiatzeko proiektuak edo eremu degradatuak hobetu nahi dituzten beste batzuk. Kasu horietan erakunde publikoek sustatu behar dute.\nAdierazpen horrek berehala ekarriko du lurraldearen antolamenduko eta hirigintza plangintzako tresna guztiak azpiegitura berrira egokitu beharko direla. “Erabateko erasoa da udal autonomiari eta haren lurralde eta hirigintza plangintzari, inposaketa bat eta tokiko autonomiaren eta demokraziaren urraketa nabarmen bat; izan ere, Udalari ukatu egiten zaio egokitzat jotzen dituen erabilerak bere lurraldean mugatzeko aukera”, azaldu du Erika Letamendi Donemiliagako alkateak.\nEgoera horren aurrean, Donemiliagako osoko bilkurak, legea modu horretan errefusatzeaz gain, EUDEL euskal udalen elkarteari eskatu dio, udalen interesaren alde, “lege horren aurka egin dezala eta behar diren kudeaketa guztiak egin ditzala, Ingurumen Administrazioari buruzko Legea modu horretan onartu eta indarrean sar ez dadin”.


Kaleko erosketak etxeko tuperrarekin Arrasaten ere, zaborra murrizteko - Arrasate - Goiena.eus\nJokin Bereziartua Lizarazu 2014-03-13 19:00\nDendetan ematen dituzten plastikozko poltsatxoak edo paper-plastiko bilgarriak erabili beharrean, kaleko erosketak etxeko tuper edo ontziarekin egitea. Hori da 'Ontziratu zaitez, erosketak ganoraz! Erabilizu tuperra!' lelo duen sentsibilizazio kanpaina berriaren oinarria. Arrasaten abiatuko dute laster.\nArrasate Udala, Kutxa Ekogunea, Hondakinen Mahaia eta herriko komertzioak izan dira kanpainaren sustatzaileak. Helburua argia da: arrandegi, urdaitegi eta harategietan erosketak egiterakoan sortzen diren hondakinak murriztea. Hala, beste hainbat herritan martxan dagoen ekimena Arrasatera ere helduko da.\nSariak ontziak erabiltzearren\nKanpainaren eragileak proposatzen dute tuper edo ontziak herritarren artean saltzea, 0,5 eurotan. 3.000 ale banatuko dira. Banaketa oraindik zehaztu ez den bi egunetan egingo da, kanpainari lehen bultzada bat emateko. Ontziak dendetan jarriko dira salgai, aleak amaitu arte.\nKontsumitzerako orduan ohitura aldaketa bat eragitea du helburu ekimenak. Horregatik, erosketak dendetan erositako ontziekin egiteaz aparte, herritarrek etxetik eraman ditzakete. Gero, tuperrarekin egindako erosketa bakoitzeko txartel bat emango zaio bezeroari. Sariak banatzea kanpaina martxan jarri eta sei hilabetez mantentzea aurreikusten du Udalak. Gero, komertzio bakoitzak erabakiko du kanpainarekin jarraitzen duen edo ez.\nIngurumen Batzordearen proposamena asteon onartu du Tokiko Gobernu batzarrak; kanpaina osoaren aurrekontua izango da 4.507 eurokoa.


Gantz pneumatikoen bizikleta elektrikoa 750w motor bikoitza | ebike Shuangye\nHasiera Produktuak elektrikoa bike gurpileko pneumatikoen elektrikoa Gomazko bizikleta elektriko onena 750w motor bikoitzeko A7AT26\nDiseinu berria motor bikoitzeko gantz pneumatikoen bizikleta elektrikoa potentzia handiko 750 w-ko bi motorrekin eta 60 v-ko litiozko bateriarekin hornituta zegoen, maldan gora, off-road, kanpoko abenturen eta hiriko joan-etorrien kasuan ere, guztiak erraz maneiatu daitezke. motor bikoitza, kontrolagailu bikoitzak, 26 * 4.0 hazbeteko pneumatiko lodiak eta bi ibiltzeko moduak, horiek guztiek bizikleta elektroniko onena ekar dezakete.\nGantz pneumatikoen motor bikoitzeko motor elektriko onena 750 watt + 750 watt\nDiseinu berria gomazko elektrikoa pneumatikoen bizikleta Potentzia handiko bi motorrekin eta 750v litioko bateriarekin hornituta zegoen; nahiz eta maldan gora, off-road, aire zabaleko abenturak eta hiri-joan-etorriak egon daitezke. Bi motor, bi kontrolagailu, 60 hazbeteko bi koipe pneumatiko eta bi ibiltzeko moduak. Horrek guztiak alderdi guztietako e-bike onena ekarri lezake lurreko mota guztietan ibiltzeko. mendian, parke nazionaletan eta hiriko kaleetan.\nMotor bikoitzeko bizikleta elektrikoa A7AT26, 60V 750 watt + 750 watt motorra, 26 * 4.0 hazbeteko pneumatiko lodia, 60v 18ah bateria indartsua\nXehetasun irudia 60V bateria Ahalmen handiagoa 60v 18ah bateriaren diseinuak zure beharrizan gehiago egokitzen ditu. Funtzio aldagarriarekin, bateria kargatzeko erraza da. 6-8 orduko kargatzeko denbora soilik 71.4V 3A kargagailu batekin hornituta amaitzeko. 750w motor bikoitza Aurreko eta atzeko 750W brushless hub motorrak momentu altua dute eta erraz lurrean zehar. Motor bikoitzekin nahi duzun tokira joan zaitezke eta 50 eta 55 km / h-ko abiadura handiena eman. Motor bakoitzak% 80ko eraginkortasuna baino handiagoa du eta 60 Db-ko zaratatik beherakoa. Eraginkortasun handiko baina zarata baxuko zaldiz betetako esperientzia ekarriko dizu. Eta motor bakoitzeko bi kontroladore. Beraz, errepide lauan ibili, atzeko motorra piztu zure beharrak asetzeko. 180mm diskoko balazta 180mm disko mekanikoko balazta sistemaz hornituta, balaztatze indar indartsua eskaintzen du berehala mendian behera edo larrialdian. Ziurtatu zure bizikleta elektrikoa ibiltzeko segurtasuna aldi bakoitzean. LCD pantailan Pantaila handiaren pantaila digitaleko itxura dotore batek bizikleta elektronikoko datu ugari erakuts diezazkizuke, adibidez, Distantzia, Kilometraje, Tenperatura, Bateriaren Edukiera, Motor Potentzia, etab. Gainera, lan ona egin dezake euri-baldintzei esker. 26 hazbeteko gantz pneumatikoa 26 * 4.0 hazbeteko gantz pneumatikoek erliebe ahalmen handiagoa dute, bufferraren efektua eta atxikimendu hobea dute. Edozein dela ere, erraz maneiatu ahal izango lituzke, baita mendiko errepide malkartsuak, hiri kalea, elurra, hondartza edo zikinkeria errepideak ere. zehaztapena Egitura: aluminiozko aleazio pisu arineko egitura Motorra: 750w aurreko eta atzeko zentroaren motorra Bateria: 60v 18ah litio bateria aldagarri (H3-26F) Abiadura Max: 50km / h - 55km / h Gehienezko autonomia: 60km - 80km karga bakoitzeko Pneumatikoa: 26 * 4.0 hazbeteko gurpila Karga maximoa: 150-200 kg Kargatzeko ordua: 6-8 ordu Gear: SHIMANO 7/21 abiadura PAS: maila anitzeko pedal laguntza sentsorea Pantaila: LCD pantaila digitala Balazta: 180 mm-ko disko balazta sistema mekanikoa Throttle: Thumb Throttle Pedalei laguntza maila: 5 maila Aurrealdeko argia: 3W aurrealdeko argi distiratsua USB kargatzeko portuarekin Atzeko argia: LED argia eta keinuka ari da frenatzen denean Jarlekua: jarleku erosoa Kargagailua: 71.4V 3A 100-240V sarrera.\nPotentzia handiko bizikleta elektrikoak interesatzen bazaizkizu, bisitatu 1000w koipe bizikleta elektrikoa, 2000w gantz ebike.\nMesedez, utzi mezu bat\nTags:pneumatikoen bizikleta elektriko onenak gantz elektrikoen pneumatikoen bizikletak motor bikoitzeko bizikleta elektrikoa\nAurrekoa: Pedal bizikletako motor elektrikoa 48V A7AT26 motor bikoitza\nHurrengoa: 26 Inch Gantz boteretsua Ebike 60V 2000W A7AT26


Datu pertsonalen babesari buruzko informazioa. Higiezinen Eskaintzari buruzko Inkesta - HEI (182415) - Eusko Jaurlaritza - Euskadi.eus\nHigiezinen Eskaintzari buruzko Inkesta - HEI (182415)\nHigiezinen Eskaintzari buruzko Inkesta-HEI: 8/2019 LEGEA, ekainaren 27koa, 2019-2022 Euskal Estatistika Planari buruzkoa. Eragiketa-kodea: 182415\nEAEko lurralde-plangintzaren, exebizitzaren eta garraoen egoera ezagutzea.\nInkesta honi dagokionez, Euskal AEko etxebizitzen, garajeen, lokalen, (higiezinen eskaintza) eskaintzaren eta prezioen bilakaera ezagutzea.\n“Higiezinen Eskaintzari buruzko Inkesta - HEI” izeneko eragiketa estatistikoan (2019-2022 Euskal Estatistika Planari buruzko ekainaren 27ko 8/2019 Legean 182415 kodearekin aurreikusita dago), datuen tratamendua 2016/679 EB Datuak Babesteko Erregelamendu Orokorraren 6.1.e) artikuluaren babesean egingo da, interes publikoaren izenean edo tratamenduaren arduradunari emandako botere publikoak baliatuz egindako misio bat betetzeko.\nDatuak Babesteko ordezkaria dpd-dbo@euskadi.eus - www.euskadi.eus/datu-babesa.\nDatuak Babesteko Euskal Bulegoa www.avpd.euskadi.eus\nEnpresak: jabetza higiezinaren agenteak zein etxebizitza sustatzaileak\nHigiezinen Eskaintzari buruzko Inkesta - HEI (182415) itzultzea


Elgetarako bide guztiak itxita daude uneotan - Elgeta - Goiena.eus\nElgetarako bide guztiak itxita daude uneotan\nLarraitz Zeberio Lekuona 2009-12-18 10:33\nIzarrako bueltan, Arantzeta auzorako bidegurutzean, kamioiak eta autobus bat gurutzatuta omen daude. Herri eskola, bestetik, itxita dago. Ez da irakaslerik igo eta umeek itxita aurkitu dute 09:00etan.\nGoizeko lehenengo orduetan hasi du elurra botatzen. Udaletxean esan digutenez bide guztiak itxita daude uneotan. Normalean zabalik egoten den Bergararako bidea ere bai. Kamioiak eta autobus bat omen daude gurutzatuta Izarrako bueltan. Elurra kentzeko makinek lanak dituzte bideak zabaltzeko.\nHerri barruan autoarekin mugitzeko arazoak daude. 4x4 autoak dituztenak bakarrik ausartu dira errepidera ateratzen. Herritik kanpo lan egiten duen elgetar askok etxean gelditzeko erabakia hartu du gaur.\nHerri eskola, bestetik, itxita aurkitu dute gaur goizean umeek. Esan dutenez ez da irakaslerik igo. Liburuak alde batera utzi eta elurretan jolasteko eguna izango da gaurkoa.


LAG-en berrikuspenerako parte-hartze deialdia luzatu du Jaurlaritzako Ingurumen eta Politika Sailak\nBerriak LAG-en berrikuspenerako parte-hartze deialdia luzatu du Jaurlaritzako Ingurumen eta Politika Sailak\n2016/06/14, Asteartea - 13:42\nLAGak, euskal lurraldearen antolakuntza globalerako tresna nagusiak, 1997an onartu ziren, orain dela ia bi hamarkada. Hauek berrikertu edo berraztertzeko prozesua abiatu zen iazko uztailean eta parte-hartze prozesu baten bitartez burutuko da LAGen berrikuspena. Horretarako, besteak beste, "LAGak eremu funtzionaletan" jardunaldiak burutuko dira, non zuzenean parte hartzeko aukera egongo den.\nParte hartze saioa ekainaren 20an izango da Zarautzen eta Eusko Jaurlaritzako Ingurumen eta Politika Sailak herriko eragileei parte hartzeko deialdia luzatu die (elkarteaei, erakundeei, hezkuntza, kultura edo kirol alorreko ekipamendu publikoetako arduradunei...)\nParte-hartze saioa / Urola Kosta Eremu Funtzionala\nNoiz: Ekainak 20, astelehena, 18:00etan\nNon: Zarautzen, Sanz Enea Kultur Etxean (Nafarroa kalea, 22)\nSaioan parte hartu ezin dutenek Irekia webgunean egin dezakete. Bertan argitaratu da LAGak berrikusteko oinarrizko dokumentua. Eztabaidetan eta inkestetan ere parte hartzeko aukera dago.


Urtea bat da Gipuzkoako Surf Federazioan zuzendaritza batzorde berri ezarri zenetik. Orain dela urtebete, kudeatzaile falta zela-eta GSF desagertzear egon zen; surflari komunitatearen motibazio krisia eta federatuen inplikazioa falta zen federazioaren testuingurua garai horretan. Hori dela eta, lehen epe honetan, zuzendaritza batzorde berriaren helburu nagusia surf komunitatearen erreaktibazioa izan da, eta horretarako lan talde berriari ezinbestekoa iruditu zaio proiektuan balio gehigarriak txertatzea eta GSF-ren izaera berritzea, federatuei seguruaz gain, zerbitzu gehiago eskainiz.\nBide horretan, Gipuzkoako Surf Federazioaren egitekoa da dauden kirol proiektuak zabaltzea, sustatzea eta agenda optimizatzea, baita GSFko surflari komunitatea indartzea ere. Horretarako estrategia berri bat finkatu du federazioko zuzendaritza berriak, surfa kirol modura zabaldu eta bizimodu modura finkatzeko. FEDERARTE ekimen berria da ildo horretan martxan jarri den proiektuetako bat, eta surfa plazaratzea du helburu. Proiektu berri horrek txapelketa nagusiak eta ekitaldi kulturalak izan ditu, eta izango ditu, etorkizunean eszenatoki.\nFEDER-ARTE programan surfa eta surfaren kultura elkarbizi dira: aipatu beharra dago, formatu berri hau QS Pro Zarautz nazioarteko txapelketan jarri zela lehen aldiz martxan, eta izugarrizko arrakasta lortu zuela. Txapelketaren protagonista nagusiak surflariak izan ziren, bai lehiaketa arloan, baita kultur ekimenetan ere. Txapelketak emaitza historikoak lortu zituen, eta oihartzun mediatikoaren ondorioz Iberiar Penintsulako txapelketa arrakastatsuena modura kokatu da gaur egun.\nFEDERARTEREN bigarren saioko protagonista WILLIAMN FINNEGAN 2016ko Pulitzer Saria izan zen, eta Gipuzkoako Foru Aldundiaren I. Kirola eta Kultura Zikloa inauguratuz zuen “Años Salvajes” liburuaren aurkezpenarekin. Finneganekin batera, GSFko federatua den Iñigo Urdinagak berak idatzitako liburua “Surflaria eta Paradisua” aurkezteko aukera aparta izan zuen.\nAzken urtean FEDER-ARTE ekimenaren barruan antolatu diren saioak hasiera besterik ez dira izan, Federarte luzera begira jaio den proiektua da, eta hori dela-eta GSFk Federarteko logotipoa diseinatzeko txapelketa jarri du abian, federatu guztien bidai horretan parte hartzeko aukera izan dezaten. Era berean, Batzar Nagusiaren ondoren, proiektu osoaren gakoak eta 2018ko planifikazioa aurkeztuko ditu Gipuzkoako Surf Federazioko zuzendaritzak.


Arreba Zipporah eta Rachael en rapture buruzko ikuspegi | Apg29\n"Zergatik, zergatik, presarik ez duzu ebangelizazio? Ezin duzu ikusi? Ez da denbora gehiago ez!"\nDena zirudien normala izan, bat ere hitz egin edo rapture buruzko predikatu. Guztiek beren bizitza preoccupied zirudien. Ondoren, bat-batean ez zen rapture.\n-Galdetu nion, eta noiz eskatuko diogu etorri denean Lord Jesus Kristo, eta gelan kontaezinak aingeruak. Michael eta Gabriel bitartean, eta gloria King bidea zolatu zuten iritsi zenean. Jesus Oso tristea izan zen. oihukatu zuen, eta erakutsi zidan zer zen zerua gertatzen Duela bi egun.\nJainkoak orduan azken tronpeta putz aingeru bat egin zien. Noiz aingerua Jesus ikusi kolpe lurrean. fornication, adulterioak, gaiztoak ikusi zuen, jendeak Jainkoaren arreta ez izan.\nJesus ikustean, arrapaladan zuen Aitaren oinak, lurrera erori eta negarrez hasi zen, eta denbora gehiago eskatu eta esan zuen:\n"Oraindik ez dira prest!"\nJesusek oihu hainbeste, eta Aita izan zen, beraz, mundu osoko errukitsua, baina esan zuen:\n"Ordua iritsi da!"\natzeratzea nekatuta zuen.\nBaina aitak esan zion aingeruari:\naingeruak ez kolpe tronpeta, baina jarrera bera mantendu. Jesusek esan zuen, hartu behar leku bi egun lehenago. Jesusek oihu eta esan zuen:\n"Zer nolako bihotz egiten dute? Stone Hearts? I iritsi bada bi egun lehenago, asko geratu dira dute, halaber, zure senideak batzuk. Gaur tribulation egun bat izango litzateke."\n"O Nire haurrak, niri etorri orain. Tribulation hain terrible izango da. Ez utzi ez baztertu Agindu dut, baina zergatik naute geratzen zara? Nire bihotza Nire haurrak pinuak utzi me!"\nMaiteak, bart rapture ikuspegi bat izan nuen. lurra oso jarduera lanpetuta zela ikusi nuen. Dena dela beçalaco guztiak batera jarraituko luke izan zen. I begiratu poliki behera oinez, gure kale, Carefree begiratu me atzean, Jesus dut. Esan zuen\ngertatu dela igandean ikusi nuen, eta asko atzean utzi zituzten. Eliza bat non artzain bakarra eta bere emaztea bota ere, soilik fidela izan ziren. Amaren haurdunaldia desagertuko, baina mantendu dute.\nGero kristauak ikusi nuen pentsatu fidela ziren, baina gelditu ziren, eta bertan beren bekatuak grabatu ziren roll bat izan zuten. artzain batek ez zegoen orduan bekatu roll bat jaso zuen eragin zuela geratu direla ikusi dut. hasi zen oihukatzen zuen:\n"Hori dela-ere çaudete prest: ecen hala nola ordu batean uste ye ez bezala, Semea gizonaren datozen!" Mateo 24: 44\n"Gogoratu bilatzen duten bere bizitza galdu egingo du, baina duenak bere bizitza galtzen du salbatuko irabazteko Lot hustru.den!" Lk.17: 32, 33


Deba Garaiko eskualdean, lehen saneamendu sistema Eskoriatza, Aretxabaleta, Arrasate eta Oñatiri dagokiena da.\nSistema osatzen dute Eskoriatza-Aretxabaleta-Arrasateko kolektoreek, Deba ibaiaren aldean, eta Oñatikoak, izen bereko ibaiaren aldean. Hondakin Uren Araztegia Epelen dago (Arrasate-Bergara).\nDeba ibaira isurtzen diren ur zikinak hartzen dituen kolektorea proiektatua dago hormigoi armatuan, 1500 mm.-ko diametro maximoarekin, 12 km. inguruko luzerarekin eta 1500 l/seg-ko garraio ahalmen maximoarekin.\nOñati ibaira isurtzen diren ur zikinak hartzen dituen kolektorea proiektatua dago hormigoi armatuan, 1000 mm.-ko diámetro maximoarekin, 8 km. inguruko luzerarekin eta 500 l/seg-ko garraio ahalmenarekin.\nEpeleko Hondakin Uren Araztegia lokatz aktibokoa da eta nitrogenoa eta fosforoa biologikoki kentzen dira. Kutsadura zama da 95.000 biztanle baliokideri dagokiona eta gehienezko ahalmena aurretramendurako 850 l/seg da eta biologikoa 245 l/seg. Instalazioak usainen tratamendua egiten du.\nSaneamendua Deba Garaia 1


Greece debt crisis: Tsipras in new bailout 'concessions' - EU Reporter\nGreziako lehen ministro Alexis Tsiprasek kontzesio berriak eskaini dizkie herrialdeko hartzekodunei. hartzekodunei gutun A Financial Times lortutako dio Tsipras gehien baldintza hori mahai gainean zeuden hitzaldiak bilduta aurretik eta erreferenduma deitu zuen onartzeko prest dago.\nAsteartean, euroguneko finantza ministroek ukatu aurreko bailout zabaltzeko.\nBaina Alemanian dio bailout bat hitzarmen berria ez litzateke posible erreferenduma asteburu honetan igaro arte.\nFinancial Times dio Mr Tsipras duten azken asteburuan hartzekodun egindako akordio bat onartzeko prest egon zenean, aldaketa gutxi batzuk adostu ziren.\nGreziako ERT hedabide nazionalak dio Tsiprasek aldaketa eskaera txikiekin soilik onartuko lukeela akordioa.\nEuropako merkatu albiste Grezia akordio bat onartzeko prest egon liteke on surged.\nBaina Alemaniako kantziler Angela Merkel, esan ez bailout hitzaldiak berria posible izango litzateke Grezian igandean erreferendum bat, greziarrek eskatuko die euren onartu nahi dute dauka aurretik hartzekodunen proposamenak.\nGreziako zorraren jargon azaldu\nFuntsezko bi bilerak egin beharko dira Grezian laguntzak eztabaidatzeko, Atenas € 1.5bn bat (£ 1.1bn, $ 1.7bn) NDF ordainketa asteartean aurkezteko epea galduak ondoren.\nBatean, Europako Banku Zentralak (EBZ) funtzionarioek larrialdi mailegu bat ematea ala Grezia erabakiko du.\nBigarrenean, Euroguneko Finantza ministroek Greziak hirugarren erreskatea egiteko azken proposamena aztertuko dute. Bi urte iraungo luke eta 29.1 milioi euro.\nMinistroen hitzaldi 15h30 GMT dei baten proposamena eztabaidatuko dute.\nWith eurogunean bailout iraungi, Grezia ez da jada euro milaka milioi fondoak sarbidea du.\nBakarrik beste hiru herrialde daude oraindik NDF arrears - Sudan, Somalia eta Zimbabwe. Haien artean, zor € 1.6bn, mugagabeko Grezian baino gehiago.\nEBZk ere bere likidezia lerro izoztu ditu bankuak Greek, ez zuela zabalduko da aste honetan.\ncash makinak utzi dutenak, egun bat besterik € 60 capped dira, eta ilara luzeak dira kanpoko banku osatuz dute.\nHala ere, 1,000 bulego arte ireki ziren berriro asteazkenean (uztailak 1) pentsiodunek –horietako askok banku txartelak erabiltzen ez dituztenak– 120 € arteko asteroko behingo erretiratzea ahalbidetzeko.\nAssociated Press albiste agentzia esan pentsiodun askok kanpora banku itxoin batetik egunsentia baino lehen, bakarrik kontatu behar den ostegunean edo ostiralean itzultzeko.\nerretiratu batzuk kontatu zituzten euren pentsioak ez zuen oraindik metatzen dira, AP esan.\n"Oso txarra da", esan du Popi Stavrakakik, 68 urte dituela. "Laster okerragoa izango den beldur naiz. Ez dakit zergatik gertatzen den hori ".\nClose to 300 pentsiodunak Grezia Bankuak Atenasen on abiatu ari ordez € osoan 120 goizean banku kopuru txiki bat bakarrik eman ondoren.\nGreziaren diru tranpa - Dimitris Katsikas, Europako eta Kanpo Politikarako Fundazio Helenikoa\nEkonomia izoztuta dago eta likidezia tranpan gaude, non denek euro eduki nahi duten.\nInbertsioa ez da existitzen eta kontsumoa erori.\nJendeak zerga irabazien aitorpenak aurkezteari utzi dio eta bankuak itxita gobernuak ezin du ezer jaso. Supermerkatuek ez dakite zer egin jasotzen duten diruarekin.\nEz gara eurogunean bailout programa, beraz, Europako Banku Zentralak ezin finantzaketa handitzeko banka sistema.\nKreditu agentziek Greziako bankuetako kalifikazioak murriztu dituzte, beraz, ia zaborra dira eta eman beharreko bermeak badituzte ere ezingo dute finantzaketa berria lortu. Gainera, funtsean NDFa lehenetsita dugu.\nhan akordio bat balego ere, kapital kontrolak hemen izango da denbora pixka bat dago presarik bat izango litzateke delako banku gainean dute berriro ireki bada.\nbehineko irtenbide bat litzateke krisiaren sintomak bakarrik lasaitzeko. akordio gehiago iraunkorrak zailtasunak Under aste batzuk geldituko litzateke.\n1 uztaila - Eurotaldeak - euroguneko Finantza ministroak - telefono konferentzia bat egin du Alexis Tsipras Greziako lehen ministroaren proposamen berria eztabaidatzeko\n5 uztaila - Hartzekodunen proposamenen inguruko erreferenduma egiten da, eta askok diote euroguneko Greziako kide izateari buruzko botoa dela\n20 uztaila - Greziak Europako Banku Zentralak dituen 3.46 mila milioi euro bonuak amortizatu behar ditu. Hori egiten ez badu, EBZk Greziak larrialdi maileguetarako sarbidea moz dezake\nGai erlazionatuak:konferentzia toeztabaidatzekoezaugarrirafull-imageGreziakoberriaLehen ministro Alexis TsiprasProposamentelefonoztelefono hitzaldi proposamen berri eztabaidatzeko Greziako lehen ministro Alexis Tsipras batetik


HEZKUNTZA – Centro Martioda\nMartiodan lanean dihardugu biodibertsitate galerari aurre egiteko. Azken kate mailan egiten dugu lan, zeinetan gizakiaren jarduerak gure habitat kideekin, alegia, animaliekin errespetu txikia erakutsi duen. Hortaz, harrapatuta, tiroz zaurituta edo askotariko azpiegiturekin —besteak beste, kable elektrikoekin— talka eginda, beren habitaten hondatzearen ondorioak pairatzen dituztela edo, besterik gabe, beren ingurunean gizakiaren presentzia sumatzeak eragindako presiopean iristen dira animaliak gure eskuetara.\nElkarbizitza hori hobetzeko, natura errespetatzeko hezi behar da, eta guk geure harri koskorra dakargu: ahalik eta jende gehienengana iristen saiatzen gara, eta jendeak ingurumenaren gaineko kontzientzia har dezan lan egiten dugu. Horregatik, urtean zehar, indarberritutako animalien askatzeak planifikatzen ditugu animaliok aurkitu zituzten pertsonekin, eta horiek familiarekin, bizilagunekin eta adiskideekin etor daitezke.\nIkastetxeetan ere izaten gara, hala eskatzen digutenean. Ikasgeletara joaten gara, eta material grafikoa eta gure bilduma biologikoaren zati bat (lumak, oinatzak eta abar) eramaten dugu, zer lan egiten dugun erakusteko. Eta, ahal izanez gero, hegaztiren bat askatzen dugu taldean!\nInteresik baduzu, deitu eta informa zaitez.


Santiago Rey: «Interes ekonomikoek pisu handia dute estatuan» | Mundua | Berria\n2021eko abenduak 12 - Buenos Aires\n1994tik Patagonian bizi da Santiago Rey. Kazetaria da, eta Silencia la muerte: Crónica e investigación sobre la vida y asesinato de Rafael Nahuel liburuaren egilea (Heriotza isildu: Rafael Nahuelen bizitzaren eta hilketaren kronika eta ikerketa).\nJoan den azaroaren 21ean, armak zeramatzaten bi pertsona Quemquemtrew komunitatean sartu ziren, eta 29 urteko Elias Garay hil eta 22ko Gonzalo Cabrera zauritu zituzten.\nLurrak berreskuratzeko kanpaina batean parte hartzen zuen Eliasek. Poliziak eremua setiatu zuen, eta 55 egunez eduki zuen itxita. Zenbait pertsona gerturatu ahal izan ziren barruan zeudenei arropa eta janaria eramateko, eta elkartasunezko ekintzak egiten zituen kanpaleku bat jarri zuten. [Azaroaren] 21ean sartu ziren bi pertsonek Rio Negroko probintziako gobernuaren baimen bat zuten Poliziaren kontrolak igarotzeko, inguruan lan egiten zutelako, eta Rolando Rocco enpresariaren kideak zirelako. Bi pertsona horiek auzipetuta daude hiru alditan tiro egiteagatik. Tiro haietako batek hil zuen Elias, eta beste biek Cabrera zauritu zuten. Cabreraren lekukotza oinarrizkoa izan da; orain, ikerketa zabalik dago, eta argi geratuko da nortzuk izan ziren egileak eta zerk bultzatu zituen egin zutena egitera.\nNor da Rolando Rocco?\nEskualdeko lurrak ustiatzeko baimena jaso zuen Roccok, eta pinuak hazten ditu; kanpoko espezie bat da pinua, eta herri maputxea haren aurka dago, lurrak hondatzen dituelako eta erregaia delako.\nRoccorena da maputxeen lurretan interesak dituen enpresa bakarra?\nEz. Estatuak nahieran uzten ditu lurrak, eta mesede egiten die pertsona jakin batzuei, baina aurkakotasun handia ere eragiten du komunitateen lurrak baliatzeak, baita herri indigenei beren lurrak itzultzeari erreferentzia egiten dion 26.160 legea ez betetzeak ere. Gero, lurrak publikoak direnean, estatuak berak bultzatzen ditu lurrak kentzeko epaiketak, eta, pribatuak direnean, hark laguntzen ditu. Andeetako inguru guztian dituzte interesak higiezinen enpresek eta enpresa turistikoek. Eremu izugarrien jabe dira lur jabe handiak: Benetton 900.000 hektarearen jabe da Chubut probintzian; Joe Lewisek Lago Escondido erosi zuen, eta justizia erosketa hura ikertzen ari da oraindik, atzerritarrek legez ezin dutelako mugako lurrik erosi, segurtasun arrazoiengatik. Baliabide naturalen inguruko eztabaida guztia ere hor dago; hor duzu Vaca Muerta, estatuak bultzatutako politika ustiatzaileekin, eta komunitateek eurentzat aldarrikatzen dituzten lurretan dauden petrolio enpresak. Interes turistikoak ere badaude, eta uraren auzia. Qatarko agintari batzuek lurrak dituzte Chubut ibaiaren inguruan, mendikatearen goialdean.\nZergatik ez zaizkie herri indigenei beren lurrak itzultzen, 26.160 legeak jasotzen duen moduan?\nRio Negro probintzian 180 komunitate inguru daude, eta 60 ingururi itzuli dizkiete lurrak. Komunitateko kide batzuek zera diote: estatuak ez du bere hitza betetzen; orduan, komunitateek beren lurrak berreskuratzen dituzte, eta estatuak, hitza betetzen ez duen horrek, kanporatu egiten ditu.\nLege hori oso garrantzitsua da, lurrak herri indigenen esku uzteak modua emango bailuke zehazteko zenbat komunitate dauden, non dauden, zer lur aldarrikatzen dituzten, eta abar. Estatuak ulertu behar du bere agendan ez dauden gaiengatik sortu dela aldarrikapena; asko dira zera diotenak: «Nire aitonak etxe bat zuen hemen, nahiz eta hau maputxeen lurra izan, eta bertakoak sentitzen gara». Villa Mascardin, Barilochetik 30 kilometrora, Lafken Winkul Mapuk hainbat lur berreskuratu zituen machi edo buruzagi espiritual bati esker. Machi hark erakutsi zion komunitateari non kokatu behar zuen; mendikatearen alde honetan halakorik egiten zen lehen aldia izan zen, hainbat urtean. Estatuak zigor kodean oinarritzen ditu bere erabakiak, eta ez du ulertzen jokatzeko modu hori, baina ez da apeta hutsa, sustrai espiritual eta kultural sakonak dituen zerbait baizik.\nZergatik entzuten dira hain ozen maputxeak mehatxu edo barne etsaiekin lotzen dituzten diskurtsoak?\nArrazoi bat baino gehiago dago. Legea luzatzeko eztabaida bete-betean zegoenean, esaterako, ikus-entzule gehien duten kateek «Indioak erasoan», «Terrorista berriak dira» eta halako tituluak zituzten txostenak aurkeztu zituzten, eta senatariek gaiaz eztabaidatzen zuten, eta gizarteak entzun egiten zituen. Orduan, eztabaida urrundu egin zen arauarekin zerikusia zuten gaietatik.\nInteres ekonomikoek pisu handia dute estatuan. Lago Escondido enpresa da hauteskunde garaian Rio Negroko alderdiei diru gehien ematen dietenetako bat. Benettonen lurretan polizia etxe bat eta erietxe bat daude. Era berean, tokian tokiko auzi batzuek zerikusia dute hauteskundeekin, alderdien jarrerarekin eta haien ordezkariekin. Hau da, nola irabaz nitzake boto gehiago terrorismoaz hitz eginez, edo eskariak entzunez? Esan genezake gorroto diskurtsoen ikusgaitasuna bat datorrela hauteskunde garaiekin. Gai konplexu bat izanik, asmo onenak dituzten gobernuek ere ez dute ulertzen sakonean zer dagoen, eta indarkeriaren eta gorrotoaren kontakizunean harrapatuta geratzen dira.\nZenbateraino daude antolatuta lurralde desberdinetako komunitateak eta zer harreman dute elkarrekin?\nHori nahiko malgua eta aldakorra da. Horrelako prozesu batean dagoen edozein herritan ohikoa da tentsioa egotea. Eta puntu garrantzitsuenetako bat da zer-nolako harremanak izan estatuarekin: hitz egingo dugu, edo ez? Komunitateko kide bat hiltzen badute, estatuko auzitegiei eskatuko diegu justizia?\nKasualitateak ere badaude. Duela gutxi, komunitate horietako zenbaitek komunikatu bateratu bat sinatu zuten Andeetako Piltriquitron dantzalekuak su hartu ondoren —komunikabideek eta Rio Negroko Gobernuak maputxeei egotzi zieten sutea, baina haiek ez zuten halakorik onartu—. Idatzi hartan, RAMetik urruntzen zen [Maputxeen Antzinako Erresistentzia taldea, maputxeek eurek gobernuaren asmakizuntzat daukatena], baina baita estatuarekin etengabeko elkarrizketak bultzatzen dituzten beste zenbait erakundetatik ere. Interesgarria da, halaber, komunikatuan diotela uneotan ez dutela interesik kanpoko jendearekin hitz egiteko; bai, aldiz, herri maputxearekin harremanak estutzeko. Beraz, euren komunikatzeko bideak aukeratzen dituzte, euren denborak eta euren moduak, eta horrek eragiten du gu ikusteko gai ez garen zerbait bor-borka egotea.


Goalball-eko boluntariotza – Batekin | Agencia para el voluntariado y la participación social de Álava\n28 July, 202128 July, 2021 | Dibertsitate funtzionala\nGazteak (18-30 urte)\nPrograma honetan datza:\n– Goalball-eko Itxaropena taldeko jokalariak entrenatzeko eta trebatzeko laguntza.\n-Jokalariak gidatzea eta/edo laguntzea, tokiko, probintziako eta estatuko erakustaldi eta lehiaketetara egiten dituzten joan-etorrietan.\n– Goalball-ekin lotutako kirol-ekitaldiak antolatzen laguntzea.\n-Kirol modalitate hori zabaltzen eta sustatzen laguntzea.\nBoluntarioak zeregin hauek izango ditu:\nBoluntarioak koordinatzeko bileretan parte hartzea.\nBoluntariotza zerbitzua ezarrita dauden bitartekoen bidez egin dela baieztatzea.\nAurreikusitako zerbitzua edo jarduera egitea ezinezkoa dela ahalik eta lasterren jakinaraztea.\nZereginak egitean segurtasun-neurriak zorrotz betetzea.\nZerbitzuan gorabeherarik izanez gero, koordinatzaileari jakinaraztea.\nSortzen diren gastuen justifikazioa koordinazioari helaraztea.\nLagun egiteaLagun egitea\nHIESaren Aurkako Batzordeak kudeatzen dituen hainbat programa eta zerbitzutan diren pertsonei lagun egitea eta laguntza ematea. GIBa duten pertsonei, etxegabeei, presoei, prostituzioan dihardutenei eta/edo gizartean bazterturik dauden pertsonei zuzenduak.\nNazionalitate espainiarra lortzeko laguntzaNazionalitate espainiarra lortzeko laguntza\nNazionalitate espainiarra lortzeko interesa duten pertsonei lagun egitea. Boluntariotzaren eginkizunetako batzuk honako hauek dira: Kolektiboari prestakuntza tailerrak ematea. Lagun egitea administrazio lanetan, lan telematikoetan, etab.\nGehitu MagazineGehitu Magazine\nGehitu Magazine izeneko argitalpena lau hilean behin argitaratzen da, eta baliatu nahi dugu hausnarketa pizteko, iritziak trukatzeko eta aniztasun afektibo eta sexualak dakartzan bizipen positiboak eta bidegabekeria-egoerak agerian jartzen laguntzeko.


Auzo-mina - - Goiena.eus\nXabier Zubizarreta 2014-02-13 00:00\nEz da erraza, sentimenduak borbor daudenean, patxadaz idaztea; eta gaurkoan horixe ari zait gertatzen.\nEuskal Herria, hainbeste urtetan (800 konta daitezke, nahi bada) jasan duen ukazioari eta jazarpenari erantzun bikaina ari da ematen azken aldian; eta sekula sekulorum luza zitekeela zirudien gatazkari, amaiera eman eta herri libre bat izateko itxaropena berpizten eta bide berriak zabaltzen ari garen honetan, berriz ere bortizkeriarekin topo egin behar.\nOraingoan Elorrioko seme, Arkaitz Bellon izan da bere biziarekin ordaindu duena Estatu espainolak pasa digun faktura. Mendekuaren eta ankerkeriaren faktura. Garesti, alajaina!. Nola deitu sentitzen den honi?! Auzo-mina? Auzokoak sentitzen duen bera, alegia ? Ez dakit, baina bai dakidana da, ez dagoela ez preziorik, ez presiorik, askatasun egarriz borrokatzen duena gera araziko duenik. Horixe ari gara ikusten eta ikusarazten azken denboratan.\nEta ezin gara geratu eta ez gara geratuko; ez diogu jarraituko kanpotik piztu nahi dituzten konfrontazio bortitzen dinamikei; herri honek bizi behar du; osotasunean ulertzen diren bizi baldintzatan; inolako eskubideri uko egin gabe. Libre! gurea duguna garatuz eta eskainiz; gure arrazoiak azalduz eta huts egiten dugunean zuzenduz; gure esku dago.


Enpresetarako diru-itzultze mistoko osasun-asegurua\nZertan datza enpresetarako diru-itzultze mistoko osasun-asegurua?\nEnpresei bideratutako diru-itzultze mistoko osasun-aseguruak Espainiako edo atzerriko edozein ospitaletan nahi den medikua hautatuz sortutako mediku gastuen itzulketa bermatzen du. Aproposa de negozio bidaietarako. Gaixotasun, erditze edo istripu kasuetan ospitaleratzea badago, %90era artekoa izan daiteke diru itzultzea eta bisita medikoen, medikuntza alternatibo eta prebentiboaren kasuan %80era artekoa. Gainera, bermeak handitzeko askatasuna duzu zure beharrak kontuan hartuz.


Jaioterria: Ostalaritza arloko enpresaria\nAtentatuaren data: 11/02/1997\nFrancisco Arratibel Fuentes paseoa egiten ari zen 12 urteko bere seme Borjarekin eta Jesus Maria Alkain koinatuarekin, Tolosako inauterietan parte hartzen ari zela. Urtero bezala, alde zaharreko Beti Alai tabernan aperitibo bat hartua zuen Kabila konpartsako lagunekin, 20 urte baitzeramatzan jada haren zuzendari gisa.\nEguerdia baino lehentxeago, txilaba beltz, ileorde eta gorro arabiarrekin mozorrotutako bi pertsona atzetik hurbildu eta berbertatik egin zioten tiro buruan Arratibeli.\nArtean bizirik zela, DYAk Tolosako Asuncion klinikara eraman zuen biktima, baina ezin izan zuten bizirik atera. Haren bizia salbatzeko ahaleginak alferrik izan ziren, eta klinikan, garai hartako kronikek jaso moduan, atsekabezko eszenak izan ziren senide eta lagunen artean, arropak odolez beterik zituztela.\n1978an biktimak min hartu zuen zangoan, etakide batekin borrokan ari zela, hark aita bahitu nahi baitzuen, familiaren haragi-fabrikan, terroristen xantaia ekonomikoa ordaintzeari uko egiteagatik. Arratibel behin baino gehiagotan mehatxatu zuen ETAk, 1988an talde terroristak Emiliano Revilla enpresaria askatzearen truke eskatutako erreskatearen ordainketan bitartekari aritu zenez geroztik. Izan ere, hil baino hilabete batzuk lehenago, ETAk bonba bat jarri zion enpresako atean; orduan, Ertzaintzak desaktibatu zuen artefaktua.


Gizarte seguruago baterantz - Euskonews\nGizarte seguruago baterantz Gizarte seguruago baterantz * Laura Sagastizabal Pentsatu al duzu inoiz zer egingo zenukeen zure etxeak sua hartuko balu? Edota istripu bat izan duen norbaiti lagundu beharko bazenio? Eta larunbat gauean dantzan zabiltzan dantzalekua hustu beharko bazenu? Galdera horiei eta horrelako beste askori erantzuteko dihardu lanean Larrialdiei Aurre Egiteko Zuzendaritzako Trebakuntza eta Zabalkunderako Zerbitzuak. Autobabesaren kultura sustatzea da gure helburu nagusia; hau da, larrialdi kasuetan nola jardun behar den jakiteko ohitura eta ezagutzak zabaltzea. Baina ez da hori gure xede bakarra; izan ere, garrantzi berezia ematen diogu prebentzioari ere, eguneroko bizitzan inguruan dauzkagun arriskuak gutxitu edo ekiditeko beharrezkoak diren neurriak har daitezen gizarteko sektore guztietan. Horretarako, gizartea trebatu, kontzientziatu eta sentsibilizatzen ari gara. Ohitura batzuk guztion onerako izango lirateke; hala nola, gauden lekuan gaudela (etxean, merkataritza guneetan, aisialdi guneetan, etab), beti gure segurtasunaz arduratzea. Leku publiko batean gaudenean, indarrean dagoen araudiak finkatzen dituen segurtasun baldintzak bete daitezela exigitzeko eskubidea daukagu. Beraz, larrialdietarako irteerak behar bezala seinaleztatu gabe daudela ikusiko bagenu, edota eraikinaren segurtasunarekin lotutako beste edozer gauzaz jabetuko bagina, bertako arduradunei jakinarazi beharko genieke. Beste alde batetik, mendira nahiz hondartzara goazenean ere hainbat gauza hartu beharko ditugu kontuan, gure aisialdian ahalik eta segurtasun handiena izan dezagun: beti arretaz jokatzea, mendira joanez gero sendiari edota lagunen bati egingo dugun ibilbidearen berri ematea, basoan surik ez piztea, orientazioari buruzko gutxieneko ideia batzuk izatea, oinetako eta arropa egokia eramatea, etab. Etxean eta lantokian ere har ditzakegu segurtasuna handitzeko neurriak; esate baterako, instalazio guztiak behar bezala daudelala begiratuz (instalazio elektrikoak, entxufeak,gasa, ura, etab.), enpresako larrialdietako plana ezagutuz, edozein gertakariren aurrean nola erreakzionatu behar dugun jakinez, istripua hondamendi bilaka ez dadin... Larrialdiei Aurre Egiteko Zuzendaritzako Trebakuntza eta Zabalkunderako Zerbitzuak honako ekintza hauek egiten ditu, autobabesaren kultura sustatzeko asmoarekin: 1. Trebakuntza politika garatzeko kanpainak zuzentzen dizkio urtero gizarteari, ikastaroak, mintegiak eta topaketak eskainiz. Era berean, larrialdietarako planak prestatu eta ezagutu daitezela ere bultzatzen du, eta ebakuatzeko simulazioak egitea gomendatzen du. Kanpaina hau ikastetxeei eta ahulenei (zaharrei, elbarriei nahiz ezinduei) zuzentzen zaie batik bat, eta, bereziki, zaharren egoitzetan, ospitaleetan, heziketa bereziko zentroetan, kontsumitzaileen elkarteetan, hirugarren adinekoen elkarteetan eta abarretan gauzatzen da. 2. Larrialdiei Aurre Egiteko Zuzendaritza komunikabide guztietan dago present, edozein larrialditan 112 telefonora dei dadila jakinarazteko. 3. Halaber, ahalegin handia egiten ari gara liburuak, bideoak, cd romak, telebistarako mikroespazioak, kartelak, triptikoak, web orriak, elkarreraginezko jolasak eta abar prestatu eta argitaratzeko, autobabesari buruz jakin beharrekoak modu ludiko eta errazean ikasteko. 4. Era berean, hitzarmenak sinatu ditugu psikologo, ONCE, DYA, Gurutze Gorria, Txakur taldea, Salbamendu eta Sokorrismo Federazioa, Mendi Federazioa eta abarrekin, larrialdietan parte hartzen duten taldeekin alegia, elkarren artean hiritarra ahalik eta hobekien artatzeko. 5. Azkenik, partehartzaile guztiei, profesionalak izan edo ez izan, larrialdi kasuetan nola jokatu behar duten irakasten diegu, maila profesionala hobetu eta ezagutzak elkarbanatzeko, gizarteari eskaintzen diogun zerbitzua optimizatzeko betiere. Laburbilduz, gizarteak autobabeserako ezagutzak jasotzea da gure helburu nagusia, guztion artean ingurua seguruagoa bihur dezagun. Laura Sagastizabal, Trebakuntza eta Zabalkunderako arduraduna. LarrialdieiAurre Egiteko Zuzendaritza. Herrizaingo Saila. Eusko Jaurlaritza Euskonews & Media 112.zbk (2001 / 2 23 / 3 2) Eusko Ikaskuntzaren Web Orria


Moldavia, absurdoaren muturrerainoko bidaia | Mundua | Berria\nMoldavia, absurdoaren muturrerainoko bidaia\nEuropako Batasunaren eta Errusiaren artean dago Moldavia, bi blokeen erdian. Gazteek Europa dute itxaropen; zaharrek Errusiaren altzora bueltatu nahi dute. Herrialde pobrea da, eta oraindik askatzeko ditu korapilo politikoak, ekonomikoak eta hizkuntzari buruzkoak.\nZaldi orga bat, Chisinautik gertu. DUMITRU DORU / EFE\nEneko Aizpurua -\n«Herrialde hau txerritegi bat da», esan du goraki ondoko gazteak. Autobusa aireportutik Chisinaurako bidea egiten ari da. Gaztea familia bisitatzera dator. Urtebete darama Britainia Handian lanean. Errumanieraz dakiten Moldaviako hainbat herritarrek bezala, Errumaniako nazionalitatea ere badauka. Nazionalitate bikoitza eskatzera bultzatu dute ez ideia politikoek, ez eta Errumaniak eta Moldaviak hizkuntzaren, kulturaren eta historiaren ikuspegitik dituzten senidetasun loturek ere, baizik eta bizirik irauteko politikak.\n«Errumanieraz baldin badakizu, Errumaniako pasaportea nahiko erraz lor dezakezu, eta hori Europako Batasunean legalki lan egiteko baimena da, hau da, 1.000 euro inguruko soldata lortzeko bidea», zehaztu du. Errumanieraz ez dakitenek, hots, errusiar, ukrainar eta gagauziar jatorria dutenek, ez dute errumaniar pasaportea lortzeko aukerarik. Haietako askok Errusiara jotzen dute lan bila. «Baina Errusian batez beste 400 euro jasotzen dituzu», erantsi du, ikasle abantailatu batek bezain arin kontuak eginez.\nMendebaldea eta Ekialdea lotzen dituen zubia da Moldavia. Solaskideak esandakoari kasu eginez gero, Mendebaldeak eta Ekialdeak elkarri ipurtzuloa erakusten dioten komun zuloa da Moldavia. Independentzia lortu zuenetik, EBren eta Errusiaren arteko ez-inoren lurraldean noraezean dabil Sobiet Batasuneko errepublika ohia. Lehen ere ez zen, batzuek hala irudikatu nahi bazuten ere, Sobiet Batasuneko sukalde eta dendak ardoz, frutaz eta barazkiz hornitzen zituen baratze emankor, baketsua; baina orain, paradisuaren hipotesi komunista sobietarra ezeztaturik, baliteke Moldavia zerga paradisu bihurtzeko bidean egotea.\nParadisuak paradisu, estatistika ofizialek argi erakusten dute Moldaviak egun bizi duen infernua: ia huts egindako estatu bat da, Europako herrialde txiroena, industriarik eta nekazaritzarik gabea, jendez hustua —populazioaren % 25ek lan egiten du atzerrian—, migratzaileek bidalitako dirua BPG barne produktu gordinaren %40 da, Europako per capita errenta txikiena du eta ustelkeria oso zabaldua dago.\nHorren adibide bat da mendeko lapurreta. 2014an, Moldaviako hiru bankutatik mila milioi dolar desagertu ziren, hots, Moldaviako BPGren %12. Auzia argitu gabe dago oraindik, eta lapurtutako diruaren eta erantzuleen arrastorik ez. «Agintariek ez dute hatzik mugitu, bankuak zergadunen diruaz erreskatatzeko ez bada. Hau absurdoaren errepublika da; hemen, zentzugabekeria da arau», arranguratu da bidaiari gaztea autobusetik jaistean.\nBukatu gabeko hiria\nKrisi ekonomikoaren ondorioz, Chisinau hiriburua bukatu gabe utzitako eraikin mamu garaiez beteriko hiria da. Gaizki lerrokatutako haginez, hutsunez eta ordezko hortzez osatutako hortzeria zikina dirudi. Erdialdetik aldenduz gero, espaloi estu hautsiek berehala eramaten dute lorategien ordez zakartegiak dituzten auzune zaharkituetara. Chisinau txakur deslai bat da, hiriko leku bazter eta kale ilun bihurgunetsuetan barneratuz ihes egiten diena hirigintza planen ordena eta lerro zuzenei.\nHaatik, hiri paisaia mortuaren erdian, bizitzak gainezka egiten du zementu zikinaren zirrikituetan. Azoka koloretsuak gizakia txiki eta ezdeus sentiarazten duten sobietar garaiko etxe orratz hitsen artean, haurrak bozkario batean garagardo potoz betetako jolastokietan, agureak xakean jokatzen zuhaitzen itzalpean.\nBerdegune zabalak daude asfaltozko oihanaren erdian. «Europako hiri handien artean berdegune gehien dituen hiria da Chisinau», dio Nicolae Dabija idazle eta Literatura si arta literatura astekariaren zuzendariak. Itzal handiko idazlea da Moldavian eta Errumanian, bai eta nazioartean ere. 2011n, T'ema pentru acasa moldaviarren erbesteko memoriei buruzko nobela argitaratu zuen.\n«Moldaviar idazleek errumaniar idazletzat dute beren burua. Moldavia Errumaniako lur zati bat da, lehenik errusiar inperioak 1812an eta gero sobietar erregimen autoritarioak 1940an banatu bazituen ere. Gaur egun, Europa da moldaviarrok dugun helduleku bakarra, gure belaunaldi berrientzat etorkizun hobea nahi baldin badugu», esan du erabakitasunez.\nBaina idazlea beldur da ez ote den berriro iratzarri errusiar mamua. «Stalinek, hiltzear zela, egunen batean itzuliko zela agindu zuen». Moldavia Sobiet Batasuneko errepublika zenean, Dabija Unibertsitatetik kanporatu zuten errumanieraz idazteagatik. «Errumaniar literatura debekatuta zegoen. Stalinen garaian, edozein huskeriagatik erbestera zintzaketen Siberiara. Esaterako, Gora Alderdi Komunista grafia latinoan idazteagatik. Komunismo garaian errusiar chauvinismoa zen nagusi. Komunismoarekin, hizkuntza guztiak desagertu eta errusieraz hitz egingo genuela zioten. Ia lortu zuten. 1920an, Sobiet Batasunean 200 hizkuntza zeuden, baina 82 besterik ez 1989an».\nOraindik gogoan du nola Moldaviako Errepublika Sozialista Sobietarreko prokuradore nagusiak Literatura si arta astekariaren argitalpena debekatzeko eskaera egin zuen. «Baina 1989an alfabeto latinoa onar zezaten lortu genuen, eta errumaniera bihurtu zen hizkuntza ofiziala errusieraren ordez», nabarmendu du. 1989an, 270.000 aleko argitaraldia zuen Literatura si arta astekariak egun, 10.000 alekoa, eta errumanierazko poesia liburuen argitaraldia 100.000 alekoa zen. Ez alferrik, garai hartan Chisinauri poesiaren hiriburua deitzen omen zioten. «Poetak eta idazleak izan ziren, hein handi batean, 1991n Moldaviaren independentzia lortu zuen askapen mugimenduaren buruak. Portugalgoa krabelinen iraultza izan bazen, Moldaviakoa poesiaren eta abestien iraultza izan zen», esan du Dabijak barrezka, mahaitik altxatu aurretik.\nEB edo Errusia\nMoldaviak independentzia lortu zuenetik urte asko igaro dira, baina orain beste auzi bat dago pil-pilean. Norengana jo laguntza eske krisialditik irteteko? Mendebaldera edo Ekialdera? Europako Batasunera edo Eurasiako Batasun Ekonomikora? Ameriketako Estatu Batuen eta EBren diru laguntzak daude jokoan, bai eta Errusiaren gas eta elektrizitate hornidura ere.\nHerritarren multzo handi bat —batez ere gazteak eta hirietako biztanleak— EBra hurbiltzearen aldekoa da; aldiz, beste multzo handi bat —adineko herritarrak eta landa eremuetan bizi diren laborariak nagusiki— Errusiarekin loturak sendotzearen aldekoa.\nGizartea erdibitzen duen arrakala berak zatitzen ditu alderdi politikoak. Azken urteetan, ustez EBn sartzearen aldekoak edo aurkakoak diren alderdiak boterean txandakatuta ibili dira. EBk eta Moldaviak elkartze ituna sinatu zuten 2014an, EBren eta Moldaviaren arteko elkartze politikoan eta integrazio ekonomikoan sakontzeko. Egun, Pavel Filip buru duen koalizio gobernua dago agintean, zeina Moldaviako Alderdi Demokratikoaren inguruan osatutakoa eta EBren aldekoa baita. Herritar askoren iritzian, ordea, boto-emaileak erakartzeko amarru gisa darabil Europaren bandera, eta zenbait ustelkeria kasu larritan nahastuta dago. Moldaviako lehendakaria, berriz, Igor Dodon Moldaviako Alderdi Sozialistaren buru errusiazalea da. Alderdi Sozialistak gehiengoa lortzen badu aurtengo azaroan Parlamentua aukeratzeko egingo diren hauteskundeetan, litekeena da EBtik aldendu eta Errusiara hurbiltzea.\nArgigarria izan liteke Chisinauko alkatea aukeratzeko egin berri diren udal hauteskundeen emaitza. Andrei Nastase ustelkeriaren aurka borrokatzeko sortu zen Duintasunaren eta Egiaren Plataformako hautagai europazalea izango da alkate berria, botoen %52 lortu baititu. Ion Ceban Alderdi Sozialistaren hautagai errusiazaleak botoen % 47 lortu ditu.\nUnean-unean agintean den alderdi politikoa gorabehera, joera bateko zein besteko politikariak negoziolari aberats eta oligarken txotxongiloak direlako iritzia oso zabaldua dago herritarren artean. Moldaviako errepublika ustelkeria sareen taifa erresuma da, non, unean uneko komenentziaren arabera, antzezle nagusiek EBren aldeko mozorroa zein Errusiaren aldekoa janzten dituzten, herritarrek ikus-entzule mutu aspertuarena egiten duten bitartean.\nBaina Moldavian, politikaren eta ekonomiaren esparruan ez ezik, hizkuntzaren esparruan ere jokatzen da absurdoaren antzezlan erraldoia. «Moldaviera ez da hizkuntza bat. Izatekotan, errumanieraren aldaera litzateke», dio Inga Druta Moldaviako Terminologia Zentro Nazionaleko zuzendariak. Errumaniera edo moldaviera Moldavian hedatuen dagoen hizkuntza bada ere, lehen hizkuntza errusiera edo ukrainera duen gutxiengo esanguratsu bat dago herrialde osoan, batez ere hiriburuan eta hiri nagusietan. Transnistrian, errusiera lehen hizkuntza dutenak dira gehiengoa. Hegoaldean, Gagauziako eskualde autonomoan gagauzera hitz egiten bada ere —turkierarekin antz handia duen hizkuntza gutxitu bat—, errusiera da nagusi.\nMoldavian, hizkuntzari buruzko eztabaidak soka luzea du. «1989an, hizkuntzaren legearen bidez, errumanieraren ofizialtasuna eta grafia latinoa onartu ziren. Harrezkero, errusiera ez da gehiago ofiziala Moldavian, gure herrialdeko komunitate desberdinen arteko komunikazio hizkuntza baizik. Errumanieraren zabalpena dugu helburu», dio Drutak. Lan asko dute egiteko, baina gero eta baliabide gutxiago. Errumaniako Gobernuaren laguntza giltzarria da hizkuntza normalizatzeko bidean.\nChisinauko antzoki nagusienetako batek Eugene Ionesco du izena, baina moldaviar absurdoaren monumentu nagusia Chisinau Circus da, Moldaviako Sobietar Errepublika ohiaren estatu zirkua izandakoa. 2004. urtean itxi zuten hormigoi-zementuzko sobietar arkitekturaren eta garai haien ikonoa, gainbeheraren ikur. Harrezkero, erdi abandonatuta dago. Beirateak hautsita, eskailerak hondatuta, fatxadako pailazoetariko bat bururik gabe. Zirkua, moldaviar errealitate gordinaren metafora.\n«Hemen, gure bizitzak puskaka erortzen dira, zirkutik askatzen diren hormigoi zatiak bezala», dio haur jaioberriarekin pasieran dabilen neska batek. Senarrari Errumaniako pasaportea emango dioten egunaren zain daude, maletak egin eta herrialdetik ospa egiteko. «Asko maite dut nire herrialdea, baina alabari hemen izango duen etorkizuna baino hobea eskaini nahi diot. Nik ez dut lanik, eta senarrak 5.700 leiko soldata du [300 euro inguru]. Lansariaren erdia etxearen alokairuak jaten digu, eta horri mantenu gastuak eta atzerrian bezain garestia den arropa erosteko gastuak erantsi behar dizkiozu, bai eta eguneroko ogia diren eskupekoak ere».\nEskupekoak edozertarako eman behar dira. Unibertsitatean tituluak lortzeko, osasun publikoan ebakuntzak egiteko edo administrazioan lizentziak lortzeko. «Berdin dio nor dagoen boterean; beren poltsikoak betetzea beste xederik ez dute. Kanpora joatea beste irtenbiderik ez dugu», ondorioztatu du. Moldaviar gazteek Europako Batasunean mileurista izatea dute amets.


On Kixote Mantxako. Lehen Zatiko 48garren atala\nKalonjea zalduntza-liburuez eritzi emaiten , eta bere asmamen oneko beste gai batzuez ari denekoa.\nBerorrek dioen bezala da, Kalonje jauna – esan zion Apaizak – eta horregatik egin behar zaie agiraka, orain artean halako liburuak irazkitu dituztenei, ez baitute haintzat hartzen izan inolako hizkera onik, ez araurik ez antzerik, behialako greziar nahiz erromatar olerkarien buruzagi izan ziren haien ospea goratzeko era, arau eta antze izan zirenak.\nNik, behintzat – erantsi zuen Kalonjeak – zaldun-libururen bat osatzeko zirikadatto bat izan nuen, esandako zer guztiak betez noski, eta egia aitortzera, ehun orrialde baino gehiago idatzita badadukat. Eta benetan nik uste bezain nahigarri ote ziren mirigiteko, jakite alderatzeko alegia, halako liburuen zale ziren gizon ikasi eta zuhurren batzuei irakurrarazi nizkien, eta, aldi berean, bestalde, ezikasi zeinbaiti ere bai, halako gangarkerien maitale den baten bati,xa; guztiek on eritzi zizkieten; honela eta guztiz ere, ez dut aurrera joan nahi izan, alde batetik nire lanbideari ez dagokion eginkizuna delako, eta bestetik, inozoak edo ergelak' zuhurrak baino ugariago direla ikasi dudalako; eta, badakizu: jakintsu diren guttiek goretsia izaitea, kaiku edo girten askoren iseka jasaitea baino hobea da; ez dut, beraz, jendexkila arruntaren burubageko aburuari loturik ikusi nahi neure burua, eta jakina da halako liburuak halako jende-mendek irakurri ohi dituela, batik bat. Ez nuen bukatu nire liburu-gaia eta eskutik egotzi nuen, eta burutik ere bai, zergatik eta neure buruan nerabilen hausnaketa baten ondorio bategatik hain zuzen, garai hauetan antzezten duten komedia edo irri-antzerki batzuetatik sortua, hauxe: "Gaur den egunean, bai asmatuak direnak bai egiarean sortuak, denak edo gehienak, zentzuge ezagunak dira, ez bururik ez oinik bagekoak, eta honela ere jende xeheak gogara entzun izan ditu, eta ontzat hartzen ditu eta onartzen, onetik oso urrun dagozen arren; eta jende arruntak hala nahi dituelako hala izan behar direla diote bai liburuen irazkitzaile edo egileek bai antzezten dituzten antzezlariek, zeren, bestela izanik, alegia egiteko behar diren arau eta antzeak eskatzen duen taxu edo moldea haintzat hartuz eginiko istorioak lau aditu ikasik baino ez baititu ulertzen, beste guztiak, ordea, ahoa bete hagin gelditzen dira, begiak zabal-zabalik baina ezer gutti ikusten dutela, ez ulertzen, ez burutan hartzen; eta egileak ere jan behar du, honetaz, arrunt askorengandik zerbait irabazi nahiago du, jango badu, ikasi gutiren eritzi ona jaso baino, zeren -diote-, azkenik, halako arau eta arauondo guztiak betetzearren bekainak erretzen baditut ere, hondarrean, kale-kantoiko jostuna baino gehiago ez bainaiz izango. Eta, noiz edo behin, antzezgileak nire eritziaz bildu nahi izan ditudan arren, oker dagozela eta hausnarraraziz, zentzu pixka bat duten komediak antzeztuz, jende ugariago erakarriko dutela esanez, eta entzute hobe eta handiagoa lortuko dutelakoa burutara eman nahiz, egia esan behar badut, ez dut ezer askorik erdietsi, zeren, oso tinko baitagoz beraien eritzi edo usteetan, bada, honetaz, ez da erraza, antza, hortik irtenaraztea". Oroitzen naiz, bai, egun baten, honelako burugogor bati honela esan niola : "Esaidazu, ez duzu gomutatzen, orain dela urte gutti, Espainian hiru izu-antzerki, tragedia direlako horietarik, erresuma hauetako olerkari ospetsu batek irazkitu zituenak, antzeztuak izan zirela, eta entzuleak oro liluratu, alaitu eta txunditu zituztela, izan jende arrunta izan jende ikasia, ergel nahiz zuhur, eta hiru haiek bakarrik, beste ordura arteko onenetarik hogeita hamarrek baino diru gehiago, ugariago eman ei zietela antzegileei?". "Bai, horixe da -erantzun zidan diodan egile harek- La Isabela, La Filis eta La Alejandra aipatu nahi ditu berrorek, noski". "Bai, bada, horiexek dira -erantzun nion- eta esan, ea, antzearen arauak ondo betetzen zituzten, eta ea betetzeagatik ziren ez bezalakoak agertzen ote ziren, eta esan, ea, ez ote zitzaizkion jende guztiari atsegin izan. Beraz, okerra ez dago, osoki, jendearengan, zentzugekeriak maite dituelako, bestelakorik irazkitu edota antzeztu nahi ez edo jakin ez dutenengan baizen. Bai, bada, zentzubagea ez zen izan La Ingratitud vengada, ez gangarkeria La Numancia, behar-ez-denik ez da aurkitzen El Mercader amante delakoan, are gutiago La Enemiga favorable izenekoan, ez beste olerkari aditu zeinbaitek irazkitutako batzuetan ere, denak ala denak egilearen ospe eraikigarri izan dira, izen handigarri, eta, bidenabar, antzeztu dituztenentzat etekin iturri, diru-bide, irabazgarri". Honelako eta antzekooi beste sinesgailu batzuk erantsi nizkion, nire irudiko, pixka bat eragin ziotenak, zalantzan edo ezbaian, bederen, utzi bainuen, baina ez nuen eritzi okerretik irtenarazi, guztiz sinetsarazi ez, erabat irabildu ez nuen, nire eritzitara ez nuen bildu.\nBerorrek ukitu duen gaia, Kalonje jaun – Apaizak – nigan aspaldidanik dudan herra baten pizgarri izan da, gaur-egun egin ohi den irri-antzerkiari buruzkoa bereziki, zaldunezko liburuei diedan bezainbesteko herra da, zeren, Tulio, giza-bizieraren ispilu, ohikuntzen eredu eta egiaren irudi den hari iruditzen zaionez, gaur-egun irudikatzen diren irrizkoak zentzubagekerien ispilu baitira, ergelkerien eredu eta lizunkerien irudi baitira. Zeren, zer ote zentzubagekeria handiagorik, hizpide dugun honetan, lehenengo arialdian, haur bat troxetan agertzea, eta bigarrenean, haur bera gizon heldu bizar eta guzti agertzea baino? Eta, zer bakanagorik agurea zangar eta mutila koldar, zaltzaina mintzalari, gela-sehia aholkulari, erregea gigotso eta printzesa mari-purtzil erakustea baino? Zer esango dut, bada, gertatutakoa edo gertakizuna irudikatzean, non-noiz zer gerta doitu beharrean, aldiak eta tokiak' ezaldi eta eztoki bihurrarazten dituztenez? ikusia dut nik halako antzerki bat lehen arialdian Europan hasi zena, bigarrenean Asian, eta hirugarrenean Aprikan amaitu zena, eta laugarrrenik egon balitz Ameriketara iraganen zena, nonbait, lurbira osoan itxurakatzeko. Antzerkiak irudimena behar du behinenik, bai, eta nolatan daiteke adimen pixka bat duen inor, asko ez bada ere, gogara gera, gogobeterik egon, gertaera bat ikusten, Pepino errege eta Karlomagnoren garaikoa izanik, aldi berean, pertsonaia nagusitzat Heraklio enperadore Jerusalemera Gurutzearekin sartu zena emaiten baitute, edota Godofre Bullongoa Etxe Santua irabazi zuena, batetik bestera, batzuengandik besteengana hainbat urtetako tartea, mendeetakoa, dagoen arren?; eta antzerkia gezur edo alegiazko gertaeran sortua izanki, egiazko historian gertatu edo agitu izana balitz bezala erakustarazi, aldiak eta nordinak nahasiz, hango eta hemengo zatiz edo puxkaz osatuz, beti oker handiak, akats larriak, ezin onartuzko makurrak direnez, nolatan bete daiteke inoren adimendurik? Eta, bada inor, hau txarrena da, ezikasi, etxakinen bat edo bat, holako hori horrela ondo dagoela, are bikain dagoela dioenik, eta beste guztia txibizkeria bilatzea, ezagauzen atzetik ibiltzea dela dioenik. Baina, zer dateke, bada, jainkozko irri-antzerkietatik gatoz eta! Zeinbat mirari aizun, gezurrezko alatz itxuratzen duten, zeinbat gauza alegiazko eta itxurge, apokrifo alegia, santu baten mirariak beste bati leporatzen! Eta, are, gizonetan ere mirari egiten dakite, besterik bage eta hor ondo dagoela eritzita, noraezean bezala edo, mirari edo haien hitzez esatearren agerkera, zertarako eta jende arrunta harriarazteko eta antzeztokira erakartzeko; dena, jakina, egiaren kalterako, eta benetako historia nahaspilaturik ere, berdin zaie, eta dena maiz espainiar alegigileen izena belzten dutelarik; bai, izan ere, atzerritarrek, antzerkiaren arau eta moldeei oso atxekiak direnez, guk hemen egiten ditugun zentzubagekoak ikusita, basati oihes eta ezikasitzat gaduzkate. Erresuma ongi jaurritakoetan, hau dugu estakuru baina ez nahikoa, halako irri-antzerkiak jendearen aurrean egitea baimentzen badute, jendea gozarazteko izaiten da, beti lotsa oneko jostaketa baten bidez, aisian ezer askorik egiterik edo egitekorik ez dagoenean, egonean egonez, sortzen den kaskarraldia, gerta ohi daitekeen mokorraldia, nolabait, arintzeko, eztitzeko izaiten da, gaizgiroa ongiro bilakatzeko; hau, bada, aisa lortzen da edozein irrigarrikeria delarik ere, eta, beraz, ez da zertan araurik ezarri, ez zertan hertsi antzerkigilea ez antzezlariak gauzak behar bezala irazki eta irudika ditzaten, azken baten, esan dudana legez, on ala txar, edozein komedia aski da nahi den jostagarri izaiteko, bere asmoa erdiesteko. Honetarako, erantzungo nuke nik, askoz hobea liteke, alderatzekorik ere ez dago, antzerki ona txarra baino; zeren, ondo egina badago, egoki eratua eta antolatua, entzuleak ondo hartuko bailuke, isekez alai irtengo luke, egiez ikasiago, gertaerez harriturik, esaerez zuhur, gezurrez erneago, adibideez oharti, gaizpidetik iheskor onbidera joankor; eragin ere, honelakoak eragin edo ernearazi behar ditu komedia on batek entzulearen gogoan, oihes edo zarpailarren ere; eta ezin du inola alaitzeke utzi, gozarazi behar du, gogoa bete behar dio entzun-ikusleari, gogatu behar du, atsegin eman behar dio, eta hau hobeki egingo du lehen esandako osagai guztiak dituen komedia batek horiek bageko batek baino, gaur-egun ohi diren gutiz gehienak bagekoak direlarik. Honen errurik ez dute olerkariek, berauetarik zeinbaitek badaki zein den akatsa, eta badaki zer behar duen egin; baina irri-antzerkiak, gaur den egunean, sal-erosgai bihurtu direnez, erosi behar dituztenek ez lituzkete erosiko halako halakokeriak ez balituzte, honela diote, bai, eta egia diote; olerkaria, beraz erosleari jarri behar zaio, bere lana ordainduz erosiko badio. Egia hau hainbat komediatan ikusten da, erresuma hauetako asmatzaile burutsu batek irazkitu dituenetan, batik bat, eder askoak denak, apainak oso, esaera onez beteak, esamolde larriz josiak, hitz-jario ugarikoak, eta idazkeraz goi-goikoak, beraz, hitz batez, mundu osoan direnik hoberenetakoak, egilearen izen handia handiagotu dutenak, azkenik; baina, antzeztu behar dituztenen gogoari atxeki beharrak, erosi behar dituztenenei, alegia, atsegin eman beharrak apaldu ditu, arruntago egitearren arruntarazi ditu, eta, honetaz, azkenean, ez dira bikain izaiteko behar den mailara heldu. Badira, bai, ezeri begiratu bagerik, itsumustuan bezala eginak izan direnak, eta, txarraren txarrez, antzeztu ondoan arizaleek ihes egin behar dute, bada ezpada, lekutu beharrean dagoz, entzule jende basak zigortuko dituen beldurraz; izan ere, usu gertatu izan da, zigorkatuak izaitea alegia, erregeren baten kalterako zerbait antzeztu dutelako, edota zeinbait leinu edo etorkiri izen ona zikindu diotelako. Behar ez diren hauek guztiok, eta aipatu nahi ez ditudan beste guztiak, amaituko lirateke, antzeztu aurretik, Gorteko norbaitek, burudun eta zuhurren batek komedia guztiak aztertuko balitu; Errege-etxean egin ohi direnak ez ezik, Espainia osoan antzezten diren guztiak ere bai; horrek baimendu behar lituzke, zigilu eta izenpe, eta antzerkilariek, jendearen aurrera bagerik Gortera bidaliko lituzkete, aurrenik, bahetzearren, gero ziurtasunez antzeztu ahal izaiteko; eta egileek ere arreta handiagoz eginen lituzkete, landuago eta zehatzago eginez, aditua den baten eskutik, azterbidean, irago behar dutela jakinik; honela, beraz, antzerki onak eginen lirateke, lortu nahi dena hobeki lortuko litzateke: dela herriaren atsegina dela Espainiako asmatzaileen eritzi ona, dela antzezlari edo jendaurreko arizaleen zudua eta ziurtasuna, inork zigortu behar izaitetik begiratzeko. Eta zalduntza-liburuak ere aztertzeko lana beste noribait emanen balekio, edo Gorteko ber-berari ere bai, argitaratu aurrez azter ditzan eta baimena emanda ateratzeko, ez dago zalantzarik berorrek esan duen bikaintasunez betetako batzuk jalgiko liratekeela, gure hizkuntza ele ederren altxorraz apainduz, liburu zaharrak berrien argiaz ilunduz, aisia era onean betetzeko aukera emanez, nagi denari ez ezik lantsu dagoenari ere ezegin onean zerbait on egiteko aukera emanez; azken baten, uztaia ez dago beti atezuan, eta gizona, izaitez ahula, ezin egon izaiten da beti ezein gozaldirik bagez, hats hartzeke.\nHonakoxe elkarrizketan zihoazela, Bizarginak aurreratu eta haiengana helduta Apaizari esan zion\nHau da, lizentziadun jauna, nik esandako lekua, guk biagoa egin dezagun, idiek bazka on eta ugaria jaten duten bitartean.\nBai, on daritzot – Apaizak erantzun.\nKalonjeari esan zion, honek ere baietz, haiekin geratuko zela, ikuspegian agertu zitzaien harantto ederrak ernarazia. Gozatzeko lekua zen, eta Kalonjeak nahi zuen gozatu, eta Apaizarekin hitz egiteaz ere gozatzen hasia zen, eta, bestalde, On Kixoteren nondik-norako guztiak xehe-xehe jakin nahitua ere zen oso; bere morroe batzuei handik ez urrun zegoen txiribogara joaiteko agindu zien, zerbait jateko ekar zezaten, denentzat, zeren, arratsaldea han bertan atsedenaldian emaiteko asmoa hartua baitzuen; morroeetako batek erantzun zion, ordezko zamari batek, txiribogan orduz gero al zegoenak, behar zuten adinako janaria bazekarkeela, oloa hartu beharko zutela, beraz, baina gehiago ez.\nHorrela bada – Kalonjeak berriro – eraman itzazue zaldi guztiak eta ekar atzera zamaria.\nHalatan, bada, Santxok bere nagusiarekin hitz egiteko aukera ikusi zuen, beti ondoan Bizargina edota Apaiza egon bagerik, susmagarriak hauek biak, eta kaiolarantz hurbildu zen, heldu eta esan zion:\nJauna, nire gogo-barrenak garbitze aldera, neure burua zuritzeko, berorren sorgintzeaz zerbait jakinarazi nahi diot, zera, hemen aurpegia estalita dabiltzan horiek biok, izan ere, gure herriko Apaiza eta Bizargina direla; ene idurikoz, berori horrela eramaitea asmatu badute, bekaitzagatik izan da, nonbait, ezin baitezake begi onez ikus berori, egitandi ospetsuen eginaz, beti haien aitzinetik doana. Egia hau egiatzat jorik, egia biribila da eta, berori sorgindua ez dagoela egiazta daiteke, zorarazita daramate, txotxolotua. Hau egiaztatzeko galdera bat eginen diot, eta nik uste bezala erantzuten badit, ikusiko du nola ez doan sorginduta, burua nahasarazi diote baina eskuz bezala iruzur hau ukitu ahal izanen du.\nItaundu egik, Santxo seme, nahi duana, nik' hik uste duan bezala erantzunen diat, hire gogara. Eta hango haiek, atzera-aurrera dabiltzanak, gurekin datozen Apaiza eta Bizargina, gure herrikide ezagunak direla dioan horretaz, gerta litekek, gerta, haiek beraiek direla iruditzea; baina, benetan direla ez ezak inola ere sinets. Sinets ezak, eta buruan sar, haiek horrelako itxura hartu badute, hik dioan bezalakoa, nik sorgindu nautenek berek horrela nahi izan dutelako dela, zeren, sorgintzaileek nahi duten irudia har baitezakete, eta haien antza eta izaera hartuko ziaten, ziur aski, beraiena estaltzeko, eta horrela hik susmo duan hori susmatzeko bidea eman diate, susmo eta irudipen askoren galmendian jarri haute, horrela, eta orain ezin atera haiteke hortik , Teseoren soka luzea baheduka ere. Nire adimena ere nahasteko eginen ziaten, noski, nire gaitz hau nondik datorkidan igarri ezin dezadan; izan ere, alde batetik, hik dioanez gurekin datozen horiek gure herriko Apaiza eta Bizargina dituk; beste aldetik, ni hemen kaiolan nagok, eta jakin bazakiat, giza-indarrik ez dagoela, gizagaindikoa ez bada, ni kaiolaratzeko adinbat denik; nik zer esatea nahi duk, zer pentsatu behar ote dut, nire sorginkeria hau inoiz zaldun ibiltarien liburuetan irakurri dudan inor sorgindua izan den baino askozaz larriagoa izan dela baizik? Egon, bada, hadi egon bakean eta lasai, hik susmatzen dian ez direna direla eta direna ez direlako horretan, beraiek haiek dituk, bai, ni turkua naizen bezalaxe. Zerbait itaundu nahi didaala esan duk, eta ni gertuta nagok, erran, bada: erantzun eginen diat, galdezka gaur-biharretan egiten badidak ere.\nAi gure Andere Dona Maria! – erantzun zion Santxok oihu batez – Izan ote daiteke berori hain burubagekoa, egoskogorra eta mentsa, nik erran guzia egia biribila dela ez ikusteko, eta berori kaloia honetan sarturik badago, sorginkeriazko ezbeharra baino bekaizkeriazko areagoa dela. Baina, honela dela eta, nik egiaztatu nahi dut, argiro-argiro, berori ez dagoela sorgindua. Bertzela, erran biezat, ai Jainkoak oinazealdi honetatik onik ateraraz dezan, eta nire andere Dultzinearen besoetan jar dadin, usterik guttiena duenean.\nEa, bada, amai itzak arao eta otoi horiek – esan zion On Kixotek – eta hasi galdetzen, erantzun eginen diadala erran diat eta.\nHorren eske nator – Santxok berriz ere – eta berorren hitzez jakin nahi dut, ez gehi ez gutti, egiari lotuz, nola erran behar dioten eta erraiten dioten, berorrek bezala, iskilu-ihardueretan aritzen direnek, zaldun ibiltari izena daramatenek...\nEz diat gezurrik esanen. Ea, bada, buka ezak galdetzen; egiazki, aspertua nauk, dagoeneko, horrenbeste ziur-hitz, eskaera eta gertu-lanekin, Santxo.\nNire nagusiaren onaz eta egiaz eskier nagoela diot; eta gure hizpideari dagokionez, galde egiten dut, begirunez era onean, berori kaloian doala eta ustez sorgindurik, ea, beharbada, galtzak lasatzeko gogoa edo beharra etorri ote zaion, erraiten den moldean erraiteko.\nEz diat ulertzen zer den galtzak lasatze hori; mintza hadi garbiago, nik'i xuxen-xuxen erantzuterik nahi baduk.\nBa ote berorrek ez ulertzea zer den galtzak lasatzea? Bada, eskolan haurrak direlarik, bularra kendu baino lehen irakasten diete hori. Komunean egin ohi dena egiteko gogorik etorri ote zaion galdetu dut, sekeretan alegia, kristegian erran nahi baita.\nA, bada, badiat ulertzen, Santxo! Eta askotan, gainera; oraintxe banauk gale. Atzulara joaiteko gale, bai. Ateratu nagik, hots, arrisku honetatik, dena ez zagok garbi eta!


+Ahozko proba, Ahozkoa B2 // Mintzamen proba / Mintzamena C1(prueba oral euskera) – IDAZLANA\nAhozko proba gainditu nahi duzu? (HABE, IVAP, Hizkuntza Eskola…) Hemen trikimailu eta gomendio onenak ikusiko dituzu.\nZer egin behar duzu proban? Zenbat denbora? [Mintzamen proba B2 mailan].\nAurkezpena: nor zara, zure familia, lana, zaletasunak… zuk aukeratu. (Zuk minutu 1 + beste 1´ beste ikasleak)\nZuk bakarrik hitz egin (bakarrizketa), eman dizuten fitxa bati buruz: (Ikasle bakoitzak 3-4´+ beste ikasleari galdera bat gaiaren inguruan). Normalean, 2-3 irudi daude, 3-4 lerro eta galdera batzuk. Prestatzeko 10´inguru izaten duzu.\nBeste pertsona batekin hitz egin (elkarrizketa). Interakzioa: 5-6´. Normalean, egoera (situazio) fiktizio bat planteatzen da eta fitxa bat dute 2 ikasleek, esaldi batekin eta 6 irudirekin.\nZer baloratzen da ahozko proba hauetan?\nEgokitasuna (%10): azterketa-fitxan planteatzen den gaiari ondo lotuta egon.\nKoherentzia eta Kohesioa (%20): Ideia nagusiak eta 2. mailakoak lotu. Diskurtsoaren garapena eta garapena modu logikoan planteatu.\nJariotasuna -fluidez- (%25): erritmo, abiadura, pausak. Naturala izan.\nAberastasuna (%20): Hizkuntz baliabideak (errekurtsoak): hitz, aditz eta egitura (estruktura) aberatsak erabili. Sinonimoekin jolastu.\nZuzentasuna (%25): Gramatikaren arauak errespetatu→ deklinabidea, aditza, ordena, egiturak, erabilitako hitzak (lexikoa), azentua.\n“Lasai egin eta ondo egingo duzu”: gomendio hori ez da nahikoa. Badaude gomendio zehatzagoak eta eraginkorragoak (efikazagoak). Zer esan eta nola esan, errazagoa izan ahal da hurrengoekin.\nBuruz ikasitako esaldiak. Estandarrak eta neutroak badira. Adibidez; “gai oso interesgarria da, izan ere hedabideetan maiz agertzen da. Baina ni, egia esan, ez naiz oso aditua” edozein gairekin bota daiteke. Edozeinekin.\n(Askoz esaldi gehiago dago)\nEgitura (estruktura): aurreko esaldi horiek antolatzen badituzu, askoz errazagoa izango da zure gaiaren azalpena egitea. Izugarri errazagoa. Ikasleek egitura hori ikasten dutenean, konfiantza eta segurtasuna irabazten dute. Nik ehunka ikasleri lagundu diet. Eta haiek eskertzen dute.\nHitz gakoak: hitz batzuk beti aipatu daitezke eta aberastasun handia eman lortu ahal duzu (nezake, legoke…). Horrela, beste ikasleengandik ezberdinduko zara. Eta gainditzeko posibilitateak pilo bat handitu.\nTrikimailu guztiak hemen daude: EUSKARAGARA.NET\nAzteketan, 2 ikasle aztertzen dira eta 2 aztertzaile egoten dira.\nNola praktikatu azterketa gainditzeko?\nGramatika eta hiztegia ikasi eta menperatzen hasten zarenean, praktikatzen hasten zara (klasean eta klasetik kanpo). Azterketa prestatzen hasten zarenean, ordea, praktika hori azterketa simulakroa egitera bideratu behar duzu. Horretarako hainbat modu daude:\nZuk gai bat prestatu. Ondoren, 1) grabatu telefonoan edo 2) eskemarekin zuzenean bota. Norbaitek (ahal bada irakasle bat edo euskaraz ondo dakienak) zuzendu behar dizu eta proposamenak egin hobetzeko. 2 modutan:\nZuk hitz egin eta berak ez zuzendu momentuan, baina orri batean akatsak eta oharrak apuntatu. Bukatu ondoren komentatu banan banan.\nHitz egiten duzun bitartean, zuzendu edo lagundu.\nProbaren 2 atalak praktikatu behar dira (bakarrizketa eta elkarrizketa).\nHobeto hitz egiten da, hitz eginez. Baina mintzamen proban hobekuntza egoteko, irakurtzea, idaztea eta entzutea ere baliagarria da. Hiztegia freskoago edukiko duzu eta errazago aterako zaizkizu. Zenbat eta murgilduago egon euskaraz, orduan eta hobeto zuretzat.\nEuskaragara.net-en gomendio eta ariketa gehiago duzu.\nJoseba Patxi Diaz Marcano (e)k dio:\nHainbeste itxaron nuen unea iritisi da, gai naizela jakitea, hain zuzen ere.\nBide luzea izan dela iruditu zait, ziur aski euskara titulua eskuratzeko presioarengatik. Momentu honetan bururari datozkit nirekin egon direnak asmo hori betetzeko, nire bidelagunak ,alegia. Haietako bat zu izan zara eta, lerro hauetatik eskertu nahi nizuke niri emandako laguntza baliagarria.\nHemendik aurrera, euskara ikasten jarraituko dut plazer hutsarengatik!\nJaione (e)k dio:\nKaixo Jaione naiz!Habe b2 egiten ari naiz eta gustatuko litzaidake Idazlanak hobeto egitea,batez ere,jarraipen bat b2 eskatzen dutena da;iritzi artikulu bat edo zuzendari gutun bat .Mesedez eskemak bidali.eskerrik asko eta hitz aberastazunak.eskerrik asko.\nidoia (e)k dio:\nkaixo! egiturak behar ditut c1eko ahozkoa egiteko eta konfidantza handiagoa hartzeko… mesedez komenta ditzakezu egitura horiek??\ntamara (e)k dio:\nEstoy bastante agobiada por que tengo dentro de muy poquito el examen ORAL DEL B2 y me veo muy muy verde.Primero por que me pongo muy nerviosa y segundo porque no tengo soltura,rápida fluidez,…siempre estudie en castellano y se nota.¿Seria posible que alguien me facilitase algunas frases comodín o estructuras para usar en el ahozko?\nDentro de poco tengo el examen ORAL DEL B2 y estoy muy agobiada.En primer lugar porque me pongo muy muy nerviosa (en eso nadie me puede ayudar)y en segundo lugar porque me veo muy verde.No tengo la soltura y fluidez necesaria.Estudie en castellano y se nota.¿Podria por favor alguien facilitarme algunas frases o estruccturas comodin para usar en el oral?Cualquier consejo lo agradezco.Un saludo y gracias.\nmonica (e)k dio:\nDatorren astean b2 ahozko azterdeta daukat eta oso urduri nago.. esaldiak behar ditu azteko eta bukatzeko….euskaragara.net bilatu dut baino ez dut aurkitzen…ez dakit norbait lagundu nezake. Mila esker